08:22 - 23/02/2020\nشیعه‌كان چه‌قۆیان ناوه‌ته به‌رملى كورد و سوننه\nكورد بە چه‌ند كاتژمێرێكى هه‌ستیار و یه‌كلاكه‌ره‌وه‌دا تێدەپەڕێت، عه‌لاوى و شیعه‌كان ته‌نگیان به لایه‌نه سوننى و كوردییه‌كان هه‌ڵچنیوه، هێشتا كابینه‌كه له دایك نه‌بووه هه‌ڕه‌شه‌ى جۆراوجۆر كراوه، كێشه‌ى مووچه‌ى هه‌رێمى كوردستان كراوه به كه‌ره‌سته‌ى ململانێ، خه‌ریكه په‌رده له‌سه‌ر پلانێكى شیعه‌كان بۆ گۆڕینى سیسته‌مى سیاسى و كشانه‌وه له فیدراڵى لاده‌چێت، عامرى به راشكاوى له كۆبوونه‌وه‌یه‌ك ئه‌وه‌ى داوه به گوێى كورددا كه كێشه‌تان له‌گه‌ڵ سیسته‌مى سه‌رۆكایه‌تى نه‌بێت، عه‌لاویش زیاد له جارێك هه‌ڕه‌شه‌ى كردووه كه كۆتایى به دابه‌شكارى مه‌زهه‌بى و نه‌ته‌وه‌یى ده‌هێنێت.\nكۆبوونه‌وه‌ى درەنگ وەخت\nبڕیاره سبه‌ینێ كۆبوونه‌وه‌یه‌ك له هه‌ولێر لایه‌نه سیاسییه‌كانى هه‌رێمى كوردستان كۆبكاته‌وه، زانیارى هه‌یه كە مه‌سعود بارزانى به‌شدار بێت و سه‌رۆكایه‌تییه‌كانیش له‌وێ ده‌بن کۆبوونەوکە درەنگ وەختە بەڵام لە کاتێکی هەستیاردایە، كورد له به‌رده‌م چه‌ند بژاردەیه‌كى كه‌م و ناخۆشدایه، رازیبوون به مه‌رج و مه‌رجكارى شیعه‌كان، بایكۆت و خۆ ته‌ریككردن و مه‌ترسى دروستكردن له‌سه‌ر ئابوورى هه‌رێمى كوردستان.\nمه‌ترسییه‌كانى سه‌ر كورد\nسه‌رئێشه‌ى كورد بۆ ئه‌م قۆناغه له بابه‌تى دانانى وه‌زیر ده‌رچووه، به‌ڵكو لایه‌نه شیعییه‌كان په‌یامى هه‌ڕه‌شه ئامێزیان داوه به كورد كه چیتر نایانه‌وێت سیسته‌مى سیاسى به‌وجۆره بمێنێته‌وه، به‌ڵكو ده‌خوازن سیسته‌مى سه‌رۆكایه‌تى په‌یڕه‌و بكرێت، هاوكات گوتوشیانه بۆ هه‌ڵبژاردنى داهاتوو كێ زۆرینه‌ى هێنا با ئه‌و حكومه‌ت پێكبهێنێت و چیتر دابه‌شكارى كورد، سوننه و شیعه نه‌مێنێت.\nترسێكى دیكه‌ى كورد ئه‌وه‌یه، مافه‌كانى خه‌ڵكى هه‌رێمى كوردستان، وه‌ك بوودجه، مووچه و پاره‌ى گه‌نم، دۆسیه‌ى پێشمه‌رگه به ته‌واوى له دانوستانه‌كه‌وه ئاڵاوه‌و وه‌ك چه‌قۆیه‌ك خراوه‌ته به‌ر ملى كورد، دوایین قسه‌ى عه‌لاوى ئه‌وه بووه كه به‌ڵێن به كورد ده‌دات، پابه‌ندى رێككه‌وتنه‌كان ده‌بێت سه‌باره‌ت به مووچه و بوودجه، ئه‌وه‌ش له پێناوى ئه‌وه‌ى كورد رازى بكات ده‌نگى پێبده‌ن، ماناى پێچه‌وانه‌ى قسه‌كه‌ى واته ئه‌وه‌ى ئه‌گه‌ر كورد ده‌نگم پێنه‌دا پابه‌ند نیم به ناردنى هیچ كام له‌وانه.\nسه‌رئێشه‌یه‌كى دیكه بۆ كورد سه‌درییه‌كانن، ئه‌وان بۆچوونیان له‌سه‌ر مووچه‌ى هه‌رێمى كوردستان تونده و دوایین كۆبوونه‌وه‌ش هه‌ڕه‌شه‌یان كردووه، عه‌لاویش ده‌ستى به په‌تى سه‌دره‌وه گرتووه بۆ په‌ڕینه‌وه به‌سه‌ر پردى به‌رده‌م كورسى ده‌سه‌ڵاتدا. كورد هه‌ست ده‌كات شیعه‌كان به ته‌واوى له سیسته‌مى په‌رله‌مانى و فیدراڵیه‌تیش پاشه‌كشه‌یان كردووه‌و چیتر رازى نیین كورد پێگه‌ى هه‌بێت له به‌غدا به‌ڵكو ده‌سه‌ڵاتێكى ناوه‌ندى یه‌ك ئاڕاسته‌ى شیعییان ده‌وێت و به‌س.\nمحه‌مه‌د تۆفیق عه‌لاوى هێشتا دیارنییه ده‌چێته سه‌ر كورسى سه‌رۆك وه‌زیران یاخود نا، به‌ڵام جیڕو ماندووه‌كه‌ره‌و كوردى ترساندووه، به‌پێى زانیارییه‌كانى په‌یسه‌ر چه‌ند نه‌رمییه‌كى نواندووه بۆ ئه‌وه‌ى كورد پشتیوانى بكات و ده‌نگى پێبده‌ن ئه‌وانیش.\n-لایه‌نه كوردییه‌كان خۆیان كاندیده‌كان دیارى بكه‌ن، جگه له عادل كەریم كه خۆى دیاریكردووه بۆ وەزارەتی بازرگانی و كورده (پێشتر یه‌كێتی بووه) و ده‌یه‌وێت خۆى ئه‌مه‌یان دابنێت.\n-نوێنه‌رێك بۆ هه‌رێمى كوردستان داده‌نرێت له كابینەكه‌ى عه‌لاوى وتویه‌تى به "روتبه‌و راتبى" وه‌زیر بۆتان داده‌نێم، به‌ڵێنى ئه‌وه‌ى داوه له قۆناغى داهاتوو به لێكتێگه‌یشتنى كورد و شیعه بكرێت به وه‌زیرى ده‌وڵه‌ت بۆ كارووبارى عێراق.\n-پابه‌ند ده‌بێت به مافه داراییه‌كانى هه‌رێمى كوردستان وه‌ك مووچه‌و بوودجه و رێككه‌وتنى هه‌ولێر و به‌غدا.\n- هێز له ناوه‌ندى شاره‌كان ناهێڵم له ناوچه جێناكۆكه‌كان، سه‌باره‌ت به گێڕانه‌وه‌ى بۆ پێش ١٦ی ئۆكتۆبه‌ر وتوویه‌تى ئه‌و شاره‌زایى له بوارى سه‌ربازى نییه‌و ده‌بێت له‌گه‌ڵ فه‌رمانده‌كان قسه بكات،"كارى جددى له‌سه‌ر ده‌كه‌م".\nهه‌ڕه‌شه‌ى سه‌درییه‌كان و عامرى\nبه‌پێى زانیارییه‌كانی پەیسەر به‌رپرسێكى باڵاى سه‌درییه‌كان كه به كه‌سى سێیه‌مى سه‌درییه‌كان ده‌ناسرێت، له كۆبوونه‌وه‌ى له‌گه‌ڵ كورد گوتوویه‌تى ئیتر به هیچ شێوه‌یه‌ك رێگه به مه‌له‌فى نه‌وتى هه‌رێم و ده‌روازه سنورییه‌كان ناده‌ن، باسى له‌وه‌شكردووه ئه‌وان ده‌یانه‌وێت كۆتایى به پشك پشكێنه بهێنن و له قۆناغى داهاتوو كێ زۆرینه‌ى هێنا با حكومه‌ت دروست بكات.\nهه‌ڕه‌شه‌ى ئه‌وه‌شى كردووه كه یه‌ك ملیۆن خۆپیشانده‌ر ده‌به‌نه سه‌ر په‌رله‌مان ئه‌گه‌ر حه‌لبوسى بایكۆتى كۆبوونه‌وه‌ى په‌رله‌مان بكات، ئه‌وا هه‌ر په‌رله‌مانتارێكى سوننى له شوێنى ئه‌و به‌شدار بێت لە کۆبوونەوەکە راسته‌وخۆ له دانیشتنه‌كه ده‌یكه‌ن به سه‌رۆكى په‌رله‌مان و حه‌لبوسى لاده‌به‌ن له پۆسته‌كه‌ى.\nهه‌رچى هادى عامرییه له‌كۆبوونه‌وه له‌گه‌ڵ كورده‌كان گوتویه‌تى ئێوه كێشه‌تان چییه ئه‌گه‌ر سیسته‌مه‌كه ببێته سه‌رۆكایه‌تى و كه‌سێك ده‌سه‌ڵات بگرێته ده‌ست و مافه‌كانى ئێوه بدات، ئه‌وه‌ش نیازى راسته‌وخۆى شیعه‌كان ده‌ر ئه‌خات بۆ گۆڕینى سیسته‌مى سیاسى و كۆنتڕۆڵكردنى ته‌واوى ده‌سه‌ڵات.\nله‌نێو شیعه را جیایى هه‌یه سه‌باره‌ت به عه‌لاوى، زۆرتر له نیگه‌رانى كه‌سیى و رووكه‌ش ده‌چن، به‌پێى زانیارییه‌كانى په‌یسه‌ر نورى مالیكى له كۆبوونه‌وه‌ى له‌گه‌ڵ لایه‌نه كوردییه‌كان پێشنیارى كردووه كه كورد عه‌لاوى ره‌ت بكاته‌وه ئه‌ویش دواى كورد ره‌تى ده‌كاته‌وه، به‌ڵام لایه‌نه كوردییه‌كان گوتویانه كێشه‌كه له‌سه‌ر شه‌خس نییه و ئه‌وان دۆسیه‌كانی نێوان هه‌رێم و به‌غدایان لا گرنگتره.\nله‌نێو هاوپه‌یمانى فه‌تحى هادى عامریش ناكۆكى هه‌یه و به‌شێكیان وه‌ك هه‌یسه‌م جبورى و عه‌سائیبى ئه‌هلى حه‌ق، دژى عه‌لاوین كه نزیكه‌ى ٢٠ په‌رله‌مانتارێك ده‌بن، حه‌یده‌ر عه‌بادیش دژى حكومڕانى عه‌لاوییه.\nهه‌ندێك زانیارى هه‌ن باس له‌وه‌ده‌كه‌ن، رێككه‌وتنێكى ژێر به‌ژێرى نێوان سه‌در و عامرى هه‌یه، كه له‌م قۆناغه ده‌سه‌ڵات به ته‌واوى بدرێته ده‌ستى سه‌درییه‌كان و چوار ساڵى داهاتوو هادى عامرى ده‌سه‌ڵات بگرێته ده‌ست، وه سیسته‌مه‌كه‌شى بۆ بكرێت به سه‌رۆكایه‌تى.\nمحه‌مه‌د تۆفیق عه‌لاوى به بێباكى و هه‌ڕه‌شه له‌گه‌ڵ كورد و سوننه ده‌ستیپێكرد، له كۆبوونه‌وه‌ى یه‌كه‌م له‌گه‌ڵ كورد ته‌نانه‌ت گوتبووى ئه‌و چاوه‌ڕێى وه‌ڵامدانه‌وه‌شیان نه‌كات، كه‌ى ویستیان به ئاره‌زووى خۆیان ده‌توانن ئه‌و كاته وه‌ڵام بده‌نه‌وه، گوتبووى به‌هیچ شێوه‌یه‌ك ئاماده نییه كاندید له‌وان وه‌ربگرێت، هه‌ڕه‌شه‌ى دابوو به گوێى حه‌لبوسیشدا وتبووى زیندانى چاوه‌ڕێى ده‌كات.\nئه‌و په‌یامه توندانه له كاتێكدایه هێشتا عه‌لاوى بۆنى ده‌سه‌ڵاتى نه‌كردووه، كورد ته‌نها له ره‌قى خودى عه‌لاوى ناترسێت، به‌ڵكو پێى وایه عه‌لاوى سیاسه‌تى كاره‌كته‌ره شیعه‌كانى پشتیه‌وه جێبه‌جێ ده‌كات. عه‌لاوى پێى وایه پشتیوانى مه‌رجه‌عیه‌ت و سه‌در و فه‌تحى هه‌یه و باكى نییه به به‌ربه‌سته‌كان، ئه‌وه‌ش دواى ئه‌وه‌ى كوڕى عه‌لى سیستانى مه‌رجه‌عى باڵاى شیعه‌كانى عێراق قسه‌ى له‌گه‌ڵ كرد.\nبه‌پێى زانیارییه‌كانى په‌یسه‌ر پرێس، ئه‌مریكا فشاره‌كانى چڕ كردووه‌ته‌وه بۆ ئه‌وه‌ى كورد بچێته كابینه‌كه‌ى محه‌مه‌د تۆفیق عه‌لاوییه‌وه، بۆئه‌وه‌ش راسته‌وخۆ په‌یامى بۆ هه‌رێمى كوردستان ناردووه داوایكردووه بچنه به‌غدا. ئه‌مریكا ناخوازێت كورد له‌م قۆناغه‌دا بچێته ده‌ره‌وه‌ى پرۆسه‌ى سیاسى عێراق.\nسبه‌ینێ لایه‌نه كوردییه‌كان كۆبوونه‌وه‌یه‌كى یه‌كلاكه‌ره‌وه ده‌كه‌ن، به‌هار مه‌حمود ئه‌ندامى فراكسیۆنى گۆڕان كه به‌شدارى كۆبوونه‌وه‌كه ده‌بێت بۆ په‌یسه‌ر گوتى، تا ئێستا هیچ بڕیارێك نییه بۆ بایكۆت یاخود به‌شدارى كۆبوونه‌وه‌كه‌ى عه‌لاوى كۆبوونه‌وه‌كه‌ى سبه‌ینێش بۆ دروستكردنى بڕیارێكه له‌و باره‌وه.\nجه‌مال كۆچه‌ر سه‌رۆكى فراكسیۆنى یه‌كگرتوو گوتى، لایه‌نه كوردییه‌كان له كورد ناترسن به‌ڵكو له لایه‌نه‌كانى پشتى عه‌لاوى دوودڵن چونكه به‌رامبه‌ر به مافه‌كانى كورد توندن، گوتیشى، كێشه‌كه له بابه‌تى دانانى وه‌زیر گرنگتره، ئه‌گه‌رنا ئه‌وان كێشه‌یان له‌گه‌ڵ بیرۆكه‌ى كاندیدى سه‌ربه‌خۆ نییه و ئه‌و كاندیدانه‌شى عه‌لاوى دایناون له پشكى كورد كه‌سانى پیشه‌یى و باشن.\nبژارده‌كانى به‌رده‌م كورد\nبایكۆت؛ كورد بژارده‌ى بایكۆتى له به‌رده‌سته، به‌ڵام بژارده‌یه‌كى كاریگه‌ر نییه چونكه ئه‌مریكا و ئێران پشتیوانى ناكەن، له به‌غداش كاریگه‌رى كزو لاواز ده‌بێت.\nبه‌شدارى و رازى بوون؛ رازى بوون به مه‌رجه‌كانى عه‌لاوى و چوونه حكومه‌ته‌كه‌وه به‌م جۆره، بۆ كورد بژارده‌ى ناچارییه له رواڵه‌تدا مه‌ترسى زۆر نییه، به‌ڵام كورد ترسى له قۆناغه‌كانى دواى ئه‌و به‌شدارییه ناچارییه‌یه، هه‌موارى ده‌ستوور، هێنانى سیسته‌مى سه‌رۆكایه‌تى، كۆتایهێنان به رۆڵى كورد و په‌لوپۆكردنى هه‌رێم و خنكاندنى ناوچه جێناكۆكه‌كان.\nفشار له‌گه‌ڵ سوننه؛ كورد ده‌توانێت مل نه‌دات، چونكه كات له زیانى شیعه‌یه تا سه‌رى مانگ كابینه‌كه دروست نه‌بێت عه‌لاویش ئاوت ده‌بێت، بۆیه ده‌توانن له‌رێگه‌ى سوننه‌وه فشار دروست بكه‌ن و زه‌مینه‌ى گفتوگۆیه‌كى هاوسه‌نگ دروست بكه‌ن، له ژێربارى مه‌رجه‌كان خۆیان قوتار بكه‌ن.\nكۆتا چاره؛ كورد هه‌وڵ ئه‌دات لۆبى دروست بكات بۆ مانه‌وه‌ى عادل عه‌بدولمه‌هدى له كۆبوونه‌وه‌كه‌ى سبه‌ینێش تاوتوێى ئه‌و بژارده ده‌كرێت، ره‌نگه بژارده‌یه‌كى ئاسان نه‌بێت به‌ڵام ئه‌گه‌ر كورد بتوانێت یارییه‌كه له شیعه‌كان تێك بدات ئه‌وه عه‌بدولمه‌هدى گونجاوترین بژارده‌یه بۆ كورد.


سەرمایەی وڵات | دەزگاى زارى کرمانجى\nگەورەترین سەرمایەی وڵاتان گەنجن، هەر وڵاتێك رێژەی گەنجان رێژەیەكی بەرزی كۆمەڵگه پێك بهێنێت لەو وڵاتە پێشكەوتنی زیاتر و خێراتر روودەدەن.\nكۆمەڵگه‌ی كوردی، یەكێكه لە كۆمەڵگه زۆر گەنجەكانە بەجورێك نزیكەی لە ٪٧٣ـی كۆمەڵگه‌ی كوردی لە گەنجان پێكهاتووە.\nـ كاریگەری گەنجان بەسەر وڵاتەكەیانەوە.\nگەنجان هوكاری سەرەكی و هەرە گرنگی گەشەكردنی كۆمەڵگەن، بە بیروكەی گەنجان دەتوانرێ كۆمەڵگه‌یەكی مودێرن و زۆر پێشكەوتوو دروست بكرێت، وە دەتوانێ ببێت بە خاوەنی چەندین داهێنانی گەورە و باش، گەنج دەتوانێ وزە و توانای خۆی بخاتە ئیش بۆ پێشكەوتنی وڵاتەكەی، هێز و وزەی دەتوانێ گوڕانكاری گەورە ئەنجام بدات و ببێتە هۆی ئافراندنی ژیانێكی جوان و شایستە،\nگەشەكردنی كۆمەڵگه بریتییە لەو پرۆسە و كارانەی كە تاكەكان تێیدا هاوكار دەبن و شان بە شانی حكوومەت وزە و توانای خۆیان دەخەنە گەڕ بۆ پێشكەوتن و باشتركردنی بارودۆخی كۆمەڵگه، لەسەر ئاستی كۆمەڵایەتی و رۆشنبیری و ئابووری بۆ تەواوكردنی مانای كۆمەڵگه و نەتەوە بە شێوەیەك كە توانای بەشداریكردنی لە پرۆسەی پێشكەوتنی نەتەوەییدا هەبێت.\nبێ هیچ گومانێك ئەم گەشەكردنە كە پێی دەگوترێ گەشەكردنی كۆمەڵگه پێویستی بە وزە و توانا و بیركردنەوەی گەنجانە.\nـ بۆچی گەنجی كورد نەبووەتە سەرمایە؟\nبۆ وەڵامی ئەم پرسیارە من ناتوانم تەنیا لایەنێك دەست نیشان بكەم و بە تەنیا ئەو لایەنە بە بەرپرسیار بزانم بەڵكو من بە چەند خاڵێك وەڵامی ئەم پرسیارە دەدەمەوە،\n- خۆدی گەنج: یەكەم تاكە بیركردنەوەی گەنج لێرە دامەزراندن و هەبوونی موچەیەكە لە جیاتی داهێنان و جیاوازی، تەنیا بیر لە بەدەست هێنانی بڕوانامە دەكاتەوە نەك فێربوون كە هیچیش فێرنەبوو واتای ئەوەیە كەڵكی نییە و شایەنی موچە وەرگرتنیش نییە. دووەم گەنجەكانمان رێگای خۆیان نادوزنەوە بەرەو هەموو رێگایەك هەنگاو دەنێن گەر شارەزاشی نەبن، سێییەم نەبوونی هیچ روحیەتێكی پێشكەوتن، چوارەم بیركردنەوە بە مێشكی تەقلیدی باوك و باپیرانمان، پێنجەم خۆ بەستنەوە بە چەندین شتی بێ كەڵك.\n- خێزان؛ یەكەم لە نێو هیچ خزانێكی كورددا منداڵەكە ئازاد نییە، نە بە ئازادانە جوڵەدەكات و نە بە ئازادانە قسە دەكات، نە دەتوانێ بە ئازادانە تواناكانی نیشان بدات، دووەم هەموو دایك و باوكێك بە منداڵەكەیان دەڵێن كوڕم یان كچم، ببە بە دكتور یا ئەندازیار ژیانت خۆش دەبێت، كەسم نەبینی بە منداڵەكەی بڵێت ببە بە كەسێكی سەركەوتوو كە سودت بۆ كۆمەڵگه و نیشتیمانەكەت هەبێت، سێیەم بەداخەوە بەشێكی زۆری خێزانی كورد جگە لە بەدەستهێنانی پارچە كاغەزێك كە پێی دەڵێن بڕوانامە بۆ هیچ شتێكی تر و بۆ هیچ خەون و ئامانجێك پشتگیری منداڵەكانیان ناكەن و هانیان بدەن تا وزەی خۆیان لە بەدی هێنانی خەون و خولیای خۆیان سەرف بكەن.\n- كۆمەڵگه؛ یەكەم لە كۆمەڵگه‌كەماندا گەنج ترسێكی زۆری هەیە لە هەنگاوەكانی چونكە لێرە هیچ شتێكی نوێ و جیاواز قبول نییە هەمووی بێ رەوشتییە، دووەم جیا كردنەوەی كچان و كۆڕان لە نێو كۆمەڵگه دەبێتە هۆی ئەوەی تەركیزی گەنجەكان زیاتر لەسەر پەیوەندییەكان بێت، سێیەم هەر كاتێك گەنج ویستی شتێك بكات جیاوازیەك دروست بكات، راستەوخۆ دەكەوێتە بەر هێرش و رەخنەی توندی كۆمەڵگه، جا هەندێك جنێوی پێ دەدەن و هەندێكیش سوكایەتی و هتد..، بە جورێك لە نێو كۆمەڵگه‌ی كوردیدا ئازادی بازنەیەكی زۆر بچوكە، كە ئازادیش نەبوو داهێنان و بەرەو پێشچونیش ئەستەمە.\n- حكومەت؛ یەكەم و گرینگترین شت، گرنگی نەدان بە كەرتی تایبەت و رێكخراوی تایبەت بە لاوان، دووەم ئەكتیڤ نەبوونی وەزارەتی روشنبیری و لاوان، سێیەم سوود وەرنەگرتن لە تواناكانی گەنجان، تا ئێستا حكومەت نەیتوانیوە گەنج بكاتە سەرچاوەی وزە بۆ خۆی هەر وەك چون ئاو سەرچاوەی سەرەكی وزەی كارەبایە، چوارەم نەبوونی سیستەمێكی تەندروست كە گەنجی لێهاتو و زیرەك جیا بكاتەوە لە گەنجی بێ سوود، پێنجەم پەرە نەدان بە گەنجە لێهاتوەكان، شەشەم دانەنانی كەسانی شیاو بۆ شوێنی شیاو.\nپێویستە دەست بكرێت بە راستكردنەوەی هەڵەكان لەلایەن حكومەت و خودی گەنجەكانیشەوە، گەر دامەزراندن كەم بێت با گرنگی دان بە فكر و هزری گەنج زۆربێت، ناكرێ تۆ ئەو سەرمایە گرنگەت هەبێ و گرنگی پێ نەدەی و گەنجەكان هەر ئاوا ببنە قوربانی سیاسەت و ململانێیەكان، تواناكانیا لەناو بچێت و هیچیشیان بۆ نەكرێت، وە پێویستە بزانین ئێمەی گەنجیش بەدەر نین لە هەڵە و كەم و كوڕی، هەموو هەڵەكان با نەخەینە ئەستوی دەورووبەر، وەرن با ئێمەش وەكو تاك لەگەڵ حكومەت پێكەوە رێگا هەڵەكان راستكەینەوە، ژیانێك نەژین بێ هیوا و ئاوات و خۆمان ون نەكەین، ئەگەر بۆ خۆشمان نەبێت بەڵام تكایە با پێكەوە جیلێكی روشنبیر و لێهاتوو پەروەردە بكەین داهاتوویان نەفەوتێنین تا داهاتووی نیشتیمانیش نەفەوتێت.


خوێندنی باڵا: بۆ پاراستنی پرۆسەی خوێندنی ئەمساڵ کۆمەڵێک بژاردەمان لەبەر دەستە\n2020-03-23 [11:36 AM]\nوەزارەتی خوێندنی باڵا لە راگەیەنراوێکدا کە وێنەیەکی بۆ ئاژانسی هەواڵی زاگرۆس هاتووە، تێیدا هاتووە، دوێنێ یەکشەمە ئارام محمد قادر سەرۆکى ئەنجومەنى وەزارەتى خوێندنى باڵا و توێژینەوەى زانستى کۆبونەوەى ژمارە (٣)ى ئەنجومەنى وەزارەت بەڕێوەچو، کە لە چوارچێوەی جێبەجێكردنی ڕێنماییە تەندروستییەکان، كۆبونەوەكە لە ڕێگەی ڤیدیۆ كۆنفرانسەوە ئەنجامدرا.\nلە سەرەتای كۆبونەوەكەدا كە بریکارى وەزارەت و سەرۆک زانکۆکانى کوردستان و ئەندامانی دیکەی ئەنجومەن تێیدا بەشداربون، وەزیرى خوێندنى باڵا و توێژینەوەى زانستى لە وتەیەکدا ئاماژەى بە هەڵسەنگاندنی دۆخی ئێستای بڵاوبونەوەی پەتای کۆڕۆنای نوێ (COVID-19) کردو تیشکى خستە سەر دواین گۆڕانکاریەکان بۆ بەڕەنگاربونەوەی ڤایرۆسەکە لە لایەن حکومەتی هەرێمی کوردستان و دامەزراوەکان کە کۆى هەوڵەکان بە پرۆسەیەکى سەرکەوتو و ئیجابى هەڵسەنگێنرا.\nلە تەوەرێکی دیکەی کۆبوونەوەکەدا گفتوگۆی زانستی ورد دەربارەی پلان و بژاردەکانی بەردەم زانکۆ و دامەزراوەکانی وەزارەتی خوێندنی باڵا ئەنجام درا سەبارەت بە بەردەوام بونی پرۆسەی خوێندن لە حاڵەتی درێژکردنەوەی پشووەکان بەهۆی ڕێککارە خۆپارێزیەکانی تایبەت بە ڕێگرتن لە بڵاوبونەوەی پەتای کۆرۆنای نوێ، هەروەها بژاردەی خوێندنی ئۆنلاین و بەکارهێنانی ئەو پلاتفۆرمانەی کە لە ئێستادا لەلایەن سەرۆکایەتی ئەنجومەنی وەزیرانەوە کاری بۆ دەکرێت تەوەرێکی دیکەی گفتوگۆکان بون.\nلەم کۆبونەوەیەدا هەریەک لە بریکارى وەزارەت و سەرۆک زانکۆکان و ڕاوێژکارو بەڕێوەبەرانى گشتى سەرنج و تیبینیەکانی خۆیان پێشکەش کرد و پلان و پیشنیاری پێویست بۆ پاراستنی پرۆسەی خوێندن گەڵالە کرا. هەر لە کۆبونەکەدا ئەنجومەنی وەزارەتی خوێندنی باڵا و توێژینەوەی زانستی بە کۆی دەنگ بریاریان دا کە هەمو توانا مرۆیی و لۆجیستییەکانی دامەزراوەکانی خوێندنی باڵا بەکار دەهێنرێت بۆ پاراستنی پرۆسەی خوێندنی ئەمساڵ.\nهەروەها لە ڕێگەی هەماهەنگی لەگەڵ لێژنەی باڵای ڕوبەڕوبونەوەی پەتای کۆرۆناو ڕەچاوکردنی دۆخی تەندروستی و پابەندبون بە ڕێنماییەکان لە داهاتودا بڕیاری پێویست لەبارەی میکانیزمی بەردەوامبوونی پرۆسەی خوێندن دەدرێت.\nئەنجومەنی وەزارەتی خوێندنی باڵا دڵنیایی دەداتە قوتابیان و خوێندکاران کە بژاردەی گونجاو لەبەر دەستن بۆ پاراستنی خوێندنی ئەمساڵ، تا دەگاتە پەیرەوکردنی شێواز و سیستمی ئۆنلاین کە یەکێکە لەو بژاردانەو داوا لە زانکۆکان کرا لەڕوی لۆجیستی و تەکنیکییەوە ئامادەکاری پێویستى بۆ بکەن.\nلە کۆتایی کۆبونەوەکەدا ئەندامانی ئەنجومەنی وەزارەت کۆک بون لەسەر ئەو پرەنسیپەی کە سەرەڕای گرفت و ئاڵنگارییەکان، زانکۆکانی کوردستان لە توانایاندایە پە پشتیوانی تەواوی خوێندکاران و قوتابیان بن بۆ ئەوەی هەمو پێکەوە کار بکەین بۆ پاراستنی پرۆسەی خوێندنی باڵا لە هەرێمەکەمان.\nئەم هەواڵە 631جار خوێندراوەتەوە


به‌رهه‌مهێنانی شه‌رابی ئیسلامی |\nبه‌رهه‌مهێنانی شه‌رابی ئیسلامی\nئه‌یلول 12, 2009 at 11:36\nڕێنێسانس نیوز؛ بازرگانێکی ئه‌ڵمانی شه‌رابێکی تایبه‌ت به موسوڵمانانی به‌رهه‌رم هێناوه، بۆ ئه‌وه‌ی وه‌ک ئه‌و ده‌ڵێ “موسوڵمانانیش بتوانن چێژ له شه‌راب وه‌ربگرن”.\nبه گوێره‌ی بنکه‌ی ئینته‌رنێتیی (World Journalists) بازرگانی ناسراوی ئه‌ڵمانی “تانێر تاباک” ڕایگه‌یاند که ” به‌رده‌وام ویستوومه کارێک بکه‌م بۆ ئه‌وه‌ی موسوڵمانان بتوانن به‌دوور له نیگه‌رانیی ویژدان و کێشه‌ی دینی شه‌ارب بنۆشن. بۆیه‌ش که‌وتمه بیری دروستکردنی شه‌رابێکی حه‌ڵاڵ و بێ ئه‌لکووڵ و سه‌رئه‌نجام له هه‌وڵه‌کانماندا سه‌رکه‌وتوو و له مانگی موباره‌کی ڕه‌مه‌زانیشدا خستمانه خزمه‌تی موسوڵمانان.”\nبه گوێره‌ی قسه‌کانی “تاباک”، پێشتریش موشرووبی بێ ئه‌لکووڵ له بازاه‌کانی ئه‌ورووپا ده‌ست ده‌که‌وت، به‌ڵام مه‌رجه‌کانی “حه‌ڵاڵ بوون”یان تێدا ڕه‌چاو نه‌کراوه.\nناوبراو ئاماژه‌ی به‌وه کرد که “شه‌رابه‌که‌ی ئێمه تامی مه‌شرووب ده‌دات، به‌ڵام ئه‌لکولی تێدا نییه؛ توانیویشمانه له “کۆمه‌ڵه‌ی چاودێریکردن به‌سه‌ر خوارده‌مه‌نیی حه‌ڵاڵ” ئیزنی فرۆشتنی بۆ وه‌ربگرین، ئه‌و ئیزنه حه‌ڵاڵ بوونی شه‌رابه‌که‌ی ئێمه ده‌سه‌لمێنێ.”\nمشته‌رییه‌کانی ئه‌و شه‌رابه نوێیه ته‌نیا موسوڵمانان نین. “تاباک” له‌و بواره‌وه ده‌ڵێ: “ئه‌من ژنانی دووگیان، ئه‌وانه‌ی نه‌خۆشیی قه‌ندیان هه‌یه و ئه‌وانه‌ش که ده‌بێ دوای خواردنه‌وه ترومبێل باژۆن به مشته‌ریی داهاتووی خۆم ده‌زانم.”\nناوێکی له قوڕئانه‌وه بۆ هه‌ڵبژاردووه\n“تاباک” ناوی “که‌وسه‌ر”ی له‌سه‌ر شه‌رابه‌که‌ی داناوه، که سوڕه‌یه‌کی قورئانه. سوره‌ی “که‌وسه‌ر” باسی چاڵاوێک ده‌کا ده‌کا که پڕیه‌تی له شه‌رابی حه‌ڵاڵ.\n“ڕووداوه‌کانی که‌مپی ئه‌شره‌ف ڕوون که‌نه‌وه”\tده‌ته‌په له مافی په‌نابه‌ره ئێرانییه‌کان ده‌پرسێته‌وه


- بەهۆی هەڵبژاردنی ئەنجومەنی شارەوانیی سلێمانییەوە [ زۆرتر... 👁] ✖ ✖ ✖ 0 0 ✔ 82% ✍ هـ.ب. 8/30/2010 11:19:23 AM\n👁 ئەم بابەتە 10,996 جار بینراوە\n- سەرەتای ئەم مانگە: بەبۆنەی هەردوو کارە تیرۆریستی [ زۆرتر... 👁] ✖ ✖ ✖ 0 1 ✔ 99% ✍ هـ.ب. 8/30/2010 11:21:32 AM\n👁 ئەم بابەتە 7,709 جار بینراوە\n- بەهۆی کەمیی بارانی زستان و بەهاری رابردووەوە باش [ زۆرتر... 👁] ✖ ✖ ✖ 0 0 ✔ 84% ✍ هـ.ب. 8/30/2010 11:18:33 AM\n👁 ئەم بابەتە 11,853 جار بینراوە\n- د.ت بڕیاریدا کە لە سەرەتای ساڵی 2005دا لەشکری پێ [ زۆرتر... 👁] ✖ ✖ ✖ 0 0 ✔ 99% ✍ هـ.ب. 8/30/2010 11:21:43 AM\n👁 ئەم بابەتە 9,175 جار بینراوە\n👁 ئەم بابەتە 11,372 جار بینراوە\n👁 ئەم بابەتە 9,190 جار بینراوە\n- رۆژنامەنووس کوردۆ باسکی لە سوید خەڵاتی رۆژنامەنو [ زۆرتر... 👁] ✖ ✖ ✖ 0 0 ✔ 66% ✍ هـ.ب. 8/30/2010 11:21:42 AM\n👁 ئەم بابەتە 7,572 جار بینراوە\n- دوو دیپلۆماسیی ئێڕاقی کە لە ئامریکا کاریان دەکرد [ زۆرتر... 👁] ✖ ✖ ✖ 0 0 ✔ 68% ✍ هـ.ب. 8/30/2010 11:21:22 AM\n👁 ئەم بابەتە 7,830 جار بینراوە\n- سەردانی د. بەرهەم ساڵح بۆ گەڕەکە هەژارەکانی شاری [ زۆرتر... 👁] ✖ ✖ ✖ 0 1 ✔ 80% ✍ هـ.ب. 8/30/2010 11:21:22 AM\n👁 ئەم بابەتە 10,461 جار بینراوە


ڕووداوێكی هاتووچۆ 6 قوربانی لێ كەوتەوە – تۆڕی میدیایی خەڵک\n2021/01/03 - 7:20 PM\nلە ڕووداوێكی هاتووچۆدا لەسەر ڕێگای سەرەكی چەمچەماڵ كەسێك گیانی لەدەستدا و پێنج كەسی دیكەش بریندار بوون.\nدوانیوەڕۆی ئەمڕۆ لەسەر ڕێگای سەرەكی سەنگاو- چەمچەماڵ ڕووداوێكی هاتووچۆ ڕوویداوە و بەهۆیەوە پیاوێك گیانی لەدەستداوە و 5 كەسی تریش بریندار بوون.\nبەپێی زانیارییەكان، سەرجەم بریندارەكان بەهی سەختی برینەكەیانەوە ڕەوانەی نەخۆشخانەی فریاكەوتنی سلێمانی كراون .


زیندانیەكی سیاسی پتر لە 15 ساڵە مەرەخەسی پێ نەدراوە – زاگرۆس پۆست\nماڵەوە / کوردستان / زیندانیەكی سیاسی پتر لە 15 ساڵە مەرەخەسی پێ نەدراوە\nزیندانیەكی سیاسی پتر لە 15 ساڵە مەرەخەسی پێ نەدراوە\nچوار شه‌ممه 19 تشرینی دووه‌م 2014\tکوردستان, هەواڵ 33 جار خوێنراوه‌ته‌وه\nزیندانیەكی سیاسی كورد كە پتر لە 15 ساَە لە زیندانەكانی كۆماری ئیسلامی بەند كراوە. هەتا ئێستا بۆ یەك جاریش مەرەخەسی پێ نەدراوە.\nماڵپەڕی “سەحام نیوز” نزیك لە ئیسڵاخوازەكانی كۆماری ئیسلامی، لە هەواڵێكدا بڵاوی كردووەتەوە، كە “عومەر فەپێ پوور” زیندانی سیاسی كورد كە بە تۆمەتی هەوڵدان دژی ئەمنیەتی میللی لە رێگای یەكێك لە حیزبە كوردستانیە نەیارەكانی كۆماری ئیسلامی بە زیندانی هەتاهەتایی حوكم دراوە و ئێستاكەش لە زیندانی رەجایی شاری كەرەج راگیراوە، پتر لە 15 ساڵە مەرەخەسی پیچ نەدراوە.\nئەو زیندانیە سیاسیە، كاتێ كە دەستگیر كراوە كچێكی 3 ساڵ تەمەنی هەبووە و كچەكەی وتوویەتی لە كاتێكەوە خۆم ناسیوەتەوە، بۆ یەك چركەش باوكمم لە نێو ماڵی خۆماندا نەبینیوە.\nئەمەش لەحاڵێكدایە كە، ساڵی رابردوو “بەهمەن ئەحمەدی ئەمویی” رۆژنامەوانی بەندكراو كە ماوەی 5 ساڵە لە زیندان لە زیندانەكانی كۆماری ئیسلامیدا بوو، لە ناوەیەكدا بۆ هاوسەرەكەی سەبارەت بە “عومەر فەقێ پوور” رایگەیاندووە، كە ئەو زیندانیە ساڵانێكە لەگەڵ بنەماڵەكەی چاوپێكەوتنی نەبووە و هەمیشە بێ دەنگ سەیری تەلەفیزیۆن دەكات و كاتێ كە بەرهەمە سینماییەكان لە تەلەفیزیۆنی كۆماری ئیسلامیەوە دەبینێ، بە قولب خێرا خێرا دەستی دەجووڵێنێ و جانتا و كەمەربەند دەدوورێت و بەو چەشنە تێچوو و بژیوی ژیانی خۆی لە نێو زیندان دابین دەكات.\nجێگای وەبیرهێنانەوەیە، رۆژی سێشەممە 27ی مانگی خەزەڵوەر زیندانیەكی سیاسی كوردی دیكە بە ناوی “عومەر ئیمامی” پاش 18 ساڵ مانەوە لە زیندان و لە كاتێكدا لە 18 ساڵەییەوە دەستگیر كرابوو و بە زیندانی هەتاهەتایی حوكم دراوە، بۆ ماوەیەكی كورت و بە دانانی بارمتەی 250 میلیۆن تمەنی مەرەخەسی پێ دراوە. ئەو زیندانیە سیاسیە كوردەش بە تۆمەتی پەیوەندیی لەگەڵ حیزبە كوردستانیە نەیارەكانی كۆماری ئیسلامی دەستگیر كراوە.


سه‌رۆك بارزانی له‌وه‌شیان ده‌یباته‌وه ... سووره مه‌رگه‌یی\nهه‌ندێ لایه‌ن و ده‌سته و گرووپی گومان لێكراو هه‌ن چه‌ندی پێیانكرا چه‌واشه‌كاریان كرد و لێدانی خه‌نده‌قیان كرده مه‌زه‌ی بانگه‌شه‌ی هه‌ڵبژادن و كه‌ره‌سته‌ی كۆكردنه‌وه‌ی ده‌نگ، ئێستا ده‌ركه‌وت خه‌نده‌ق چ رۆڵێك له پاراستنی ژیانی هاووڵاتیانی كورد و ئاسایشی كوردستان ده‌گێڕێ، له پرسی سیاسه‌تی نه‌وتی له‌گه‌ڵ نوری مالیكی ده‌هاتنه سه‌رخه‌ت و وه‌ك ئه‌ویش دژایه‌تیان ده‌كرد، چه‌ندی پێیان كرا شه‌ڕی سیاسه‌تی سه‌ربه‌خۆیی ئابوری و گرێبه‌ستی نه‌وتی و هه‌نارده‌كردن و فرۆشتنیان كرد، ئێستا ده‌ركه‌وت كورد ئه‌گه‌ر ئه‌وه‌ی نه‌كردبا، ده‌بووایه له حوسه‌ینیه‌كانی ناوچه‌ی سه‌وزی به‌غدا ده‌سته‌سڕی سواڵی سیاسی راخستبا، له كێشه‌كانی نێوان هه‌ولێر و به‌غداش چه‌ندی بۆیان كرا وه‌ك پارێزه‌ری نوری مالیكی ده‌ركه‌وتن، ره‌واییان ده‌دا به گه‌مارۆی ئابوری سه‌ر كوردستان و به هه‌ره‌شه و گوڕه‌شه‌ی عه‌سكه‌رتاری تاكی كوردیان ده‌خسته دڵه‌ڕاوكێوه، پێداگری سه‌رۆك بارزانی له‌سه‌ر مافه نه‌ته‌وه‌ییه‌كان به هۆكاری دواكه‌وتنی موچه‌ی فه‌رمانبه‌ران داده‌نا و ختووكه‌ی فه‌رمانبه‌رانیان ده‌دا بۆ خۆپیشاندان و نه‌چوونه سه‌ر كاره‌كانیان، ئێستا ده‌ركه‌وت چ پیلانێك له پشت گه‌مارۆی ئابوری و هه‌ڕه‌شه‌كانی نوری مالیكییه‌وه هه‌بوو، هه‌موو ئه‌و پیلان و ته‌نگژه‌و قه‌یرانانه‌ی له‌به‌رده‌م خواست و ئامانجه نه‌ته‌وه‌ییه‌كانی كورد درووستده‌كران، به لێزانی و په‌رۆشی سه‌رۆك بارزانی له به‌رژه‌وه‌ندی پرسی كورد تێپه‌ڕێنران.\nئێستا كه ده‌روازه‌یه‌ك به رووی هاتنه‌دی خه‌ونه له‌مێژینه‌كه‌ی كورددا كراوه‌ته‌وه و له‌سه‌ر ئاستی ناوخۆیی و ناوچه‌یی و نێوده‌وڵه‌تی پرسی به ده‌وڵه‌ت بوونی كورد هاتۆته پێشی، هه‌ر ئه‌وانه ده‌ڵێن: هێشتا زووه باس له ده‌وڵه‌تی كوردی بكرێ! له كاتێكدا پێشتر باسیان له‌وه ده‌كرد كه سه‌ركردایه‌تی سیاسی كورد (مه‌به‌ست له سه‌رۆك بارزانی) هه‌ڵه‌ی كرد ساڵی 2003 ده‌وڵه‌تی كوردی رانه‌گه‌یاند، دوای چه‌ندین ساڵ له چاوه‌ڕانی كورد و خۆدزینه‌وه‌ی نوری مالیكی بۆ جێبه‌جێ كردنی مادده‌ی 140 ده‌ڵێن: مادده‌یه‌كی ده‌ستوورییه، كه‌چی ئه‌وكاته‌ی عه‌ره‌به‌كان ده‌یانگوت: مادده‌ی 140 به‌سه‌رچووه بێده‌نگیان هه‌ڵده‌بژارد.\nله‌گه‌ڵ هاتنه پێشی رووداوه گه‌رمه‌كانی دوای موسڵ و تێكچوونی بارودۆخه‌كه، شاره‌زا و پسپۆڕانی چاودێر به‌سه‌ر پرۆسه‌ی سیاسی و بنیاتنانی سیسته‌می دیموكراسی له عێراق، ریفراندۆم و جیابوونه‌وه‌ی كورد و راگه‌یاندنی ده‌وڵه‌ت به باشترین بژارده ده‌زانن، له فۆناغێكی وا هه‌ستیاردا هه‌ر ئه‌و ده‌سته‌و تاقمانه به دوو ئاراسته‌ی جیاوازدا ده‌دوێن، ئاراسته‌ی یه‌كه‌میان ئاراسته‌یه‌كی شه‌رمنانه‌یه‌و له‌بن لێوانه‌وه له‌گه‌ڵ ریفراندۆم و ده‌وڵه‌تی كوردیدان، له ئاراسته‌ی دووه‌میشدا ده‌نگ هه‌ڵده‌بڕن و پۆسته‌كانی ده‌وڵه‌تی عێراق دابه‌ش ده‌كه‌ن و ده‌ڵێن: پۆستی سه‌رۆك كۆمار بۆ كورده‌و له‌ناو كوردیشدا بۆ ئێمه‌یه، (له بیخه‌به‌ران كه‌شكه‌ك سه‌ڵاوات) كورد له چاوه‌ڕوانی به ده‌وڵه‌ت بووندایه و ئه‌وان له خه‌می پۆستی سه‌رۆك كۆماری عێراقدان، ئه‌و دوو ئاراسته‌یه‌شیان بۆ ئه‌وه‌یه ئه‌گه‌ر سه‌رۆك بارزانی له‌و هه‌نگاوه نه‌ته‌وه‌یی و نیشتیمانیه‌ش وه‌ك هه‌موو هه‌نگاوه‌كانی تری سه‌ركه‌وتوو بوو، ئه‌وا ده‌نگه شه‌رمنانه‌كه ده‌كه‌ن به ده‌نگی فه‌رمی حزب و موزایه‌ده‌ی سیاسی پێوه ده‌كه‌ن، ئه‌گه‌ر هه‌نگاوه‌كه‌ش تووشی به‌ربه‌ست هات، ئه‌وا خۆیان ده‌رداون و وه‌ك پیشه‌ی هه‌میشه‌ییان له شكست راده‌كه‌ن.\nماوه‌ته‌وه بڵێم: گومان له‌وه‌دا نییه سه‌رۆك بارزانی له‌وه‌شیان ده‌یباته‌وه، جا بۆ ئه‌وه‌ی كورد له دواڕۆژی نه‌ته‌وه‌یی دڵنیابێ، پێویسته متمانه‌ی به هه‌ڵوێست و هه‌نگاوه‌كانی سه‌رۆك بارزانی هه‌بێ، مێژووش ئه‌و راستییه‌ی سه‌لماندووه كه سه‌رۆك بارزانی تا شوێنپێ قاییم نه‌كات هه‌نگاونانێ، بۆیه پێویسته و كاتی ئه‌وه هاتووه كورد به هه‌موو چین و توێژه‌كانیه‌وه، به هه‌موو راوبۆچوون و جیاوازیه سیاسییه‌كانیه‌وه خۆی له‌به‌رده‌م گرنگترین ئه‌ركی نه‌ته‌وه‌یی و نیشتیمانیدا ببینێته‌وه، ئه‌ویش پشتیوانی كردنه له‌و هه‌ڵوێسته‌ی سه‌رۆك بارزانی كه به كه‌ناری ئاراممان ده‌گه‌یه‌نێ.


گرژییەکانی زینووی وەرتێ دەرەنجامە ! تەنها ڕێگەچارەی دەربازبوونمان چیە ؟!\nعه‌بدولستار مه‌جید 19/04/2020 800 جار خوێنراوەتەوە\nگرژییەکانی ئەمدواییەی "زینی وەرتێ" لەوە گەورەتر و قوڵترە کە پەیوەندی بە ناکۆکی پارتی و یەکێتی لەلایەک و پارتی و پەکەکە لەلایەکی دیکەوە هەبێت، بەڵکو ڕەهەندێکی ئیقلیمی هەیە و بەشێکیشی پەیوەستە بە بەرژەوەندی هەندێ وڵاتی زلهێز و دەستوەردانی وڵاتانی ئیقلیمی !.\nبەڵام بەکورتی بەرژەوەندی کورد وەک نەتەوە و کوردستان وەک خاکێکی دابەشکراو و پارچە پارچەکراو کە هەر پارچەیەکی لەبندەستی وڵات و ڕژێمێکدایە، لە ئاژاوە و شەڕ و ناکۆکی و گرژی دروستکردندا نیە .\nئەوەندەی پەیوەندی بە باشوری کوردستانەوە هەیە کە لە ساڵی ١٩٩٤ تا ساڵی ٢٠٠٠ گیرۆدەی شەڕی ناوخۆ بوو کە زیاتر لە ٣٠ هەزار کەسی تێدا بۆتە قوربانیی، زیانی گەورەی پێگەیشتووە .\nئەمەی ئێستا ڕوودەدات دەرەنجامی ناکۆکی سێ هێزی سیاسییە کە هەریەکەیان ناوچەی جێنفوز و هێزی چەکداری تایبەتی بەخۆی هەیە و ناکۆکییەکانیشیان ڕەگوڕیشەی قوڵی هەیە ! لەپێناو کۆنترۆڵکردنی گرد و دۆڵێکدا دەیان کەسیان لەیەکتری کوشتووە !\nبەڵام ئایا ئەو گرد و تەپۆڵکە و شوێنانەی ئەمانە خەڵکیان لە پێناودا بەکوشتدا ئێستا لەژێر دەستی کێدایە ؟!\nبۆیە بەپێویستی دەزانم کە هەموو هێزە سیاسییەکان بەتایبەتی لەم قۆناغە سەختەدا، دەست لە گرژی و ناکۆکی ئاژاوە نانەوە هەڵبگرن، میللەتی ئێمە چیتر بەرگەی شەڕ و ماڵوێرانی ناگرێت و هیچ هێزێکیش چاوەڕێی ئەوە نەکات کە خەڵک وەک ساڵانی نەوەدەکان و پێشتر خۆی بەکوشت دەدات لەپێناو بەرژەوەندی ئەواندا !\nتەنها ڕێگەچارەش بۆ بەرگرتن لە هەڵاوسانی ناکۆکییەکان، دروستکردنی (ئەنجومەنی ئاسایشی نەتەوەیی) یان بەستنی (کۆنگرەی نەتەوەیی)ـیە کە لە ڕابردوودا بەهۆی پاوانخوازیی و هەوڵی لایەنێک بۆ سەپاندنی هەژموونی خۆی بەسەر ئەوانی دیکەدا کۆنگرەکەی لەباربرد !\nئێستا لەهەمووکات زیاتر پێویستمان بەو کۆنگرە یان ئەنجومەنە نەتەوەییە هەیە کەلەسەر ئاستی هەرچوار پارچەکەی کوردستان پێکبهێندرێت، هەتا هەموو ئەو بڕیارە چارەنوسسازانەی پەیوەستن بە نەتەوەی کورد لەم ناوچەیە ئەو بیدات و خەڵک و خاکی کوردستانیش دووربخاتەوە لە مەترسی و هەوڵی پێکدادان و شەڕ و ئاژاوەی نێوان هێزە سیاسییەکان !


چه‌ند ڕۆژێكی كه‌مه یانه‌ی به‌رشه‌لۆنه بۆجاری پێنجه‌م بووه پاڵه‌وانی خولی چامپیۆنس لیگی یانه‌كانی ئه‌وروپا. وه‌رزی ڕابردوو به‌هه‌مان چه‌شن، یانه‌ی ڕیاڵ مه‌دریدی ڕكابه‌رو هاو نیشتیمانی وه‌رزی پێشوو ناسناوه‌كه‌ی برده‌وه، كه بردنه‌وه‌ی هه‌ردوو نازناوی وڵاتی گاكانی ئیسپانیا له چه‌ند خاڵێكدا له‌یه‌ك ده‌چن.\nبه كورتی لێره‌دا من تیشك ده‌خه‌مه سه‌ریان: - وه‌رزی پار كارلۆ ئه‌نشلۆتی ڕاهێنه‌ری یانه‌ی مێره‌نگی سیاسه‌تی به‌نۆره یاریكردنی په‌یڕه‌وكرد، كاتێك كاسیاس له خولی یانه پاڵه‌وانه‌كانی ئه‌وروپا و دیگۆ لۆپێزیش له خولی ئیسپانی یاریی ده‌كرد. كه‌چی لویس ئینریكی ڕاهێنه‌ری یانه‌ی به‌رشه‌لۆنه‌یش هه‌مان سیاسه‌تی هه‌بوو، له خولی یانه دیاره‌كان تیر شتیگن یاریی ده‌كرد و له لا لیگا به براڤۆ یاریی ده‌كرد.\n- وه‌رزی پێشوو یانه‌ی ڕیاڵ مه‌درید، له چوارگۆشه‌ی زێڕین له یانه‌ی بایرن میونخی ئه‌ڵمانی برده‌وه گه‌یشته یاریی كۆتایی، هه‌روه‌ها ئه‌مساڵیش به‌رشه‌لۆنه هه‌مان چه‌شن بوو گه‌یشتنی به یاریی كۆتایی.\n- دوو گۆڵی یاریی كۆتایی هه‌ردوو یانه‌كه ڕامۆس و ڕاكیتچ تۆماریانكرد، كه هه‌ردوو یاریزان له پێشدا یاریان بۆ یانه‌ی سیڤیلیاكردووه. هه‌روه‌ها دوو گۆڵی دووه‌م سوارێز و بایڵ تۆماریانكرد، له كاتێكدا هه‌ردوو ستار له پێشوودا یاریزانی خولی ئینگلیزی بوون.\n- هه‌ردوو ڕاهێنه‌ر ئه‌نشلۆتی و ئینریكی توانیان له وه‌رزی یه‌كه‌مدا، خولی یانه پاڵه‌وانه‌كان بۆ یانه‌كانیان ده‌سته‌به‌ر بكه‌ن.\n- هه‌ردوو ڕاهێنه‌ر له ناوه‌ڕاستی خولی ئیسپانی چه‌ندین گۆڕانكاریان ئه‌نجامدا، له‌وانه ئه‌نشلۆتی شوێنی یاریی دی ماریای گۆڕی له‌گه‌ڵ سێ یاریزانی ناوه‌ندی یانه‌كه و شێوازی یاریی تیپه‌كه‌ی گۆڕی بۆ نه‌خشه‌ی (4،3،3)، كه دواتر یانه‌كه‌ی كاستیانۆ توانیان نازناوی ده‌یه‌م ببنه‌وه. ئینریكی، له ناوه‌ڕاستی وه‌رزدا شوێنی یاریی كێجه‌كه میسی گۆڕی بۆ یاریزانی لا ته‌نیشتی ڕاست، كه دواتر تیپه‌كه بوونه خاوه‌نی سێ ناسناوی یه‌ك به‌دوای یه‌ك.\n- هه‌ردوو یانه، له‌گه‌ڵ دووتیپ ئه‌تله‌تیكۆ مه‌درید و یۆڤانتۆس یاریانكرد، كه پاشان هه‌ردوو یانه‌كه نازناوی ئه‌سپی ڕه‌شی یه‌كێتی تۆپی ئه‌وروپایان لێنرا.\nكاتێك توانیان به‌چه‌ند یاریزانێكی تێكه‌ڵ و پلانێكی كه‌م هێز بگه‌نه یاریی كۆتایی. - ئه‌تله‌تیكۆ كێبڕكێكاری یانه‌ی ڕیاڵبوو گه‌یشته یاریی كۆتایی و به‌ره‌شه له‌وه‌رزی پار ده‌ركرا، هه‌روه‌ها پێچه‌وانه‌كه‌ی بۆ یانه‌ی به‌رشه‌ش وایه، له كاتێكدا یوڤی چووه یاریی كۆتایی و ڕیاڵ ده‌ركرا.


زنجیرە فیلمی خەیاڵی دروستکراوەی ڕۆمانەکانی ھاری پۆتەر\n^ Kois، Dan (13 July 2011). "The Real Wizard Behind Harry Potter". Slate. لە ڕەسەنەوە ئەرشیڤ کراوە لە 19 December 2013. لە ڕێکەوتی ٢٠ی کانوونی یەکەمی ٢٠١٣ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "Fantasy – Live Action". Box Office Mojo. لە ڕەسەنەوە ئەرشیڤ کراوە لە 2 September 2011. لە ڕێکەوتی ٠١ی حوزەیرانی ٢٠١١ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "Harry Potter". Box Office Mojo. لە ڕەسەنەوە ئەرشیڤ کراوە لە 6 August 2020. لە ڕێکەوتی ٠١ی حوزەیرانی ٢٠١١ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "Fantastic Beasts release shows the magic in brand reinvention". Campaignlive.co.uk. لە ڕەسەنەوە ئەرشیڤ کراوە لە 11 June 2017. لە ڕێکەوتی ١٩ی تشرینی یەکەمی ٢٠١٧ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "Harry Potter at Leavesden". WB Studio Tour. لە ڕەسەنەوە ئەرشیڤ کراوە لە 10 February 2014. لە ڕێکەوتی ١٦ی ئەیلوولی ٢٠١٢ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "Warner Bros. Plans Two-Part Film Adaptation of "Harry Potter and the Deathly Hallows" to Be Directed by David Yates". Business Wire. 13 March 2008. لە ڕەسەنەوە ئەرشیڤ کراوە لە 28 June 2017. لە ڕێکەوتی ٠٦ی ئەیلوولی ٢٠١٢ ھێنراوە. ...expand the screen adaptation of Harry Potter and the Deathly Hallows and release the film in two parts. بەدواداچوون بۆ ڕێکەوت بکە لە: |access-date= (یارمەتی)\n^ Boucher، Geoff؛ Eller، Claudia (7 November 2010). "The end nears for 'Harry Potter' on film". Los Angeles Times. لە ڕەسەنەوە ئەرشیڤ کراوە لە 6 August 2020. لە ڕێکەوتی ٠٣ی کانوونی دووەمی ٢٠١٠ ھێنراوە. The fantasy epic begins its Hollywood fade-out Nov. 19 with the release of " Harry Potter and the Deathly Hallows – Part 1" and finishes next summer with the eighth film, "Harry Potter and the Deathly Hallows – Part 2." بەدواداچوون بۆ ڕێکەوت بکە لە: |access-date= (یارمەتی)\n^ Schuker، Lauren A. E. (22 November 2010). "'Potter' Charms Aging Audience". The Wall Street Journal. لە ڕەسەنەوە ئەرشیڤ کراوە لە 6 November 2015. لە ڕێکەوتی ٠٣ی کانوونی دووەمی ٢٠١٠ ھێنراوە. The seventh instalment in the eight-film franchise, "Harry Potter and the Deathly Hallows: Part I" took in a franchise record of $125.1 million at domestic theaters this weekend according to Warner Bros. , the Time Warner Inc. -owned movie studio behind the films. بەدواداچوون بۆ ڕێکەوت بکە لە: |access-date= (یارمەتی)\nگەورەبوون لەگەڵ ھاری پۆتەر – داڕشتنی وێنەیی مەگەزینی تایم\nوەرگیراو لە «https://ckb.wikipedia.org/w/index.php?title=ھاری_پۆتەر_(زنجیرە_فیلم)&oldid=720319»\nدواجار لە ١٨:٤٧ی ٢٨ی ئەیلوولی ٢٠٢٠ دەستکاری کراوە\nئەم پەڕەیە دواجار لە ١٨:٤٧ی ٢٨ی ئەیلوولی ٢٠٢٠ نوێ کراوەتەوە.


منداڵی زیرەك تەمەنیان درێژترە\nبەپێی لێكۆڵینەوەیەكی بەریتانی و بە بەشداریكردنی (65) هەزار كەس لەتەمەنی یەك رۆژەوە تا تەمەنی هەشتا ساڵە دەركەوتووە رێژەی زیرەكی پەیوەندی بە درێژی تەمەنەوە هەیەو ئەو منداڵانەی لەتەمەنی یازدە ساڵیدا زیرەكن كەمتر تووشی نەخۆشیە كوشندەكانی دەمارو دڵ و مێشك دەبن.\nپسپۆران لە زانكۆی ئەدنبرە روونیان كردەوە مرۆڤی زیرەك زیاتر خزمەت بە خۆیان دەكەن و تەندروستیان بەوەرزش و دووركەوتنەوە لەجگەرەكێشان و مەینۆشی و خواردنی چەوری دەپارێزن، بێگومان بۆماوەیی رۆڵی گەورەی هەیە وەك دەركەوتووە ئەو كەسانەی ترشی ناوەكیان بەهێزە كەمتر تووشی نەخۆشی دەبنەوە.\nتوێژەران بەپێی داتاكانی زیاتر لە (33536) نێرینەو (32229) مێینە، لەتەمەنە جیاجیاكانیان خستۆت بە دوو پشكنین یەكەم رێژەی زیرەكی و دووەم باری تەندروستی و لەدەرەنجامدا زیرەكەكان تەندروستان زۆر باشتر دەرچووە. بەمەش دەردەكەوێت پەیوەندی راستەوخۆ لە نێوانی تەندروستی و رێژەی زیرەكی هەیە.\n7/15/2017 5:12:05 PM


چوار شەممە, 19 شوبات 2020 10:55\nئەنتی بایۆتیکس بەگشتی مەبەست لێی دەرمانی دژە بەکتریاکانە کە بەشێوەی حەپ یان دەرزی یان شروب پێویستە تەنھا بدرێت بەو کەسانەی تووشی ھێرشی بەکتریایی بوون بۆ لەناو بردن و کوشتنی ئەو بەکتریایانە، لە کاتێکدا کە سیستەمی بەرگری لەش و خڕۆکە سپییەکان ناتوانن ئەو ھێرشە تێک بشکێنن… ...\nدوو شەممە, 17 شوبات 2020 09:54\nكاتێ حه‌ڤده‌ی شوبات ڕویدا (20) ساڵ بوو ڕاپه‌ڕین ئه‌نجامدرابوو، (8) ساڵیش بوو ڕژێمی به‌عسی به ته‌واوه‌تی ڕووخابوو . له‌ماوه‌ی (20) ساڵدا كه باشترین ده‌رفه‌ت له‌به‌رده‌م ده‌سه‌ڵاتی سیاسی كوردی بوو ، نه‌یتوانی له‌ڕووی سیاسیه‌وه داڕشتن و دروست كردنی بڕیاری سیاسی بخاته‌ده‌ره‌وه‌ی هه‌ردووحزبی ده‌سه‌ڵاتدارو گشت هێزه‌سیاسیه‌كانی تر… ...\nپێنج شەممە, 13 شوبات 2020 13:24\nعه‌لاوی بارودۆخی له ناو خه‌ڵك و په‌رله‌مان و نێوده‌وڵه‌تیش له عادل عه‌بدولمه‌هدی باشتر نابێت، چونكه كه‌متریش پشتگیری هه‌یه، زۆر تریش كێشه‌ی كه‌ڵكه‌بووی له‌به‌رده‌ستایه، بووەتە میراتگری ئەو ھەموو كەموكوڕی و گەندەڵییەی پێش خۆی، بۆیە زۆرینەی گەورەی خەڵكی عێراق بەگشتی خەڵكی توڕەی خۆپیشاندەران رەتیدەكەنەوە، دەكرێت خەڵكی خۆپیشاندەران… ...\nسێ شەممە, 11 شوبات 2020 11:26\nئه‌مڕۆ 122 رۆژ به‌سه‌ر دواين خۆپيشاندانه‌كانى عێراقدا تێده‌په‌ڕێت، هێشتا جگه‌له ده‌ست له‌كاركێشانه‌وه‌ى عادل عه‌بدولمه‌هدى و كابينه‌ى حكومه‌ته‌كه‌ى هيچ گۆڕانكارييه‌كى جه‌وهه‌رى له عێراق و كايه‌ى سياسيدا رووى نه‌داوه، له كاتێكدا ئه‌توانين بێژين، له رووى كرده‌ييه‌وه گۆڕانكارييه‌ك رووى نه‌داوه، چونكه تا ئێستاش حكومه‌ته‌كه‌ى عادل عه‌بدولمه‌هدى كار به‌ڕێده‌كات،… ...\nڤایرۆسی كۆرۆنا و تێگەیشتنێكی سەقەت و تێڕوانینی دروست\nشەممە, 08 شوبات 2020 11:12\nدوای تەشەنەسەندنی ڤایرۆسی كۆرۆنا لە وڵاتی چین لە كۆتایی مانگی یەكی ئەمساڵ (۲۰۲۰ز)، لە یوتیوب و فەیسبووكدا ژمارەیەك وتارو پۆستی پڕ هەڵەو ناتەواویم بینی، بە داخەوە هەندێكیان ئەو ڕووداوەیان پەیوەست كردووە بە باسی ئاین و ستەم و غەزەبی خواو كوفرو ئیمانەوە، تەنانەت هەندێ كەس ئایەت… ...\nچوار شەممە, 05 شوبات 2020 23:28\nلە گەرمەی شەڕی برا کوژیدا بوو، وتیان لیوای تایبەت وەردەگرن یەکیەتی، ٥٠٠ دیارو قاتێکی کەتافی دەدەن، بەڵام دەبێت تفەنگ عایدی خۆت بێت و ڕەقەمەکەی ببەیت بۆیان! ڕۆشتم بۆ ماڵەوەو ڕەقەمی مزەلیە هەنگاریەکەی باوکم گرت و ڕۆشتم ناوم نووسی! هێشتا ناوم نەهاتبوویەوە یەکگرتوو پەشیمانیان کردمەوە، وتیان… ...\nزیاتر لە چارەکە سەدەیەک خەبات و خزمەت\nچوار شەممە, 05 شوبات 2020 23:26\nسڵاوو لەجەنابی ئەمینداروئەندامانی سەرکردایەتی و دەستەی باڵای چاودێری و تەواوی سەرکردەمەیدانیەکان ،سڵاو لەسەرجەم کادرو کاراو ئەندامە ماندوو نەناسەکانی یەکگرتوو وتەواوی دۆست ولایەنگرانی سڵاورێزو پێزانین بۆ لێبڕانتان ،بۆ قوربانی دانتان بەماڵ ومنداڵ وسەروەت و سامان وکاتتان ،بۆ جهدو جهادو تێکۆشانی بەردەوامتان ، خوای گەورە بەسەد قات… ...\nچوار شەممە, 05 شوبات 2020 14:32\n· كه‌باسی شه‌ڕی ناوخۆ وخۆكوژی ویه‌كتركوژی ده‌كه‌ن ، ته‌نها یه‌كگرتووه‌كانه‌خاوه‌نی ئه‌م داستانه‌نین ! دووره‌له‌تۆماری ئه‌وان ! :· كه‌باسی ده‌ساوده‌سكردنی ده‌سه‌ڵات ئه‌كه‌ن ، له‌هه‌ره‌می حزبه‌وه‌بۆ كۆتا ئه‌ڵقه‌و كابینه‌ی هه‌ڵبژێردراو ، جگه‌له‌یه‌كگرتووه‌كان ، خۆ له‌هه‌ندێ حزب هه‌ر به‌دیلی نیه!:· كه‌باسی به‌هه‌ده‌ردان وبه‌حزبیكردنی سامانی گشتی ئه‌كه‌ن ، ئه‌وه‌یه‌كگرتووه‌كانه‌خاوه‌نی… ...\nرامانێك لە شەشی دوو\nچوار شەممە, 05 شوبات 2020 14:04\nلە ساڵیادی ئیعلانی (یەكگرتوو)دا، لە دوای 26 ساڵ خەبات و كاركردنی بێ وچان. لەم كورتە بابەتەدا، خوێندنەوەیەكی خێرا بۆ ئەم حزبە ئەكەین .دیارە بە دڵنیایەوە خەڵكی كوردستان بە سەرجەم چین و توێژ و لایەن و فیكر و، حزب و رێكخراوەكان، ئەم حزبە دەناسن و بە… ...\nخاڵە جیاکەرەوەکانی یەکگرتووی ئیسلامیی کوردستان\nسێ شەممە, 04 شوبات 2020 11:12\n(ده) خاڵی جیاكه‌ره‌وه‌ی ئه‌زموونی (مرۆڤانه)ی یه‌كگرتووی ئیسلامیی كوردستان (دامەزراندن – ئاشكرا)كردنی یەكگرتووی ئیسلامیی كوردستان وەك حزبێكی سیاسی باگرواند ئیسلامیی لە هەلومەرجێكی زۆر هەستیاری باشوری كوردستاندا بوو، بارودۆخێكی ئابووری روخاو و داتەپیوو، گەمارۆیەكی ئابوری خنكێنەر و تۆقێنەر، بێكاریی و نەبوونی هیچ پرۆژەیەكی گەشەپێدانی ژێرخانی ئابووی، سەرهەڵدانی… ...\nپەڕەى 1 لەکۆى 122 پەڕەدا


کوردیپێدیا - پەریخان ئاغا ئۆغڵو\n👫 پەریخان ئاغا ئۆغڵو | پۆل: کەسایەتییەکان | زمانی بابەت: 🏳 کوردیی ناوەڕاست\nپەریخان ئاغا ئۆغڵو\nهاوسەرۆکی هەدەپە لە شاری مێردین. رۆژی 29-02-202029-02-2020 لەلایەن تورکەوە دەستگیرکرا.\n➕ ئەم بابەتە لەلایەن: (هاوڕێ باخەوان)ەوە لە: Feb 29 2020 3:06PM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Feb 29 2020 3:19PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Feb 29 2020 3:19PM باشترکراوە\n📷 فایلی وێنە 1.0.1 38 KB Feb 29 2020 3:08PM هاوڕێ باخەوان


له ئاكامی ته‌قینه‌وه‌ی ئۆتۆمبیلێـكی بۆمبڕێژكراو له شـاری كه‌ركوك 7 كه‌س ده‌كوژرێن\nكاربه‌ده‌سـتانی عێراق ده‌ڵێن له ئاكامی ته‌قینه‌وه‌ی ئۆتۆمبیلێـكی بۆمبڕێژكراو له شـاری كه‌ركوكی باكوری عێراق به لایه‌نی كه‌م 7 كه‌س كوژراون.\nده‌سه‌ڵاتداران ده‌ڵێن ته‌قینه‌وه‌كه ڕۆژی پـێـنجشه‌ممه له ناوچه‌یه‌كی بازاڕی قه‌ره‌باڵغی شـاری كه‌ركوكدا ڕوویداوه له‌و ده‌مه‌ی كاروانی ئۆتۆمبیله‌كانی به‌ڕێوه‌به‌رێـكی پـۆلیسی خۆجێی به‌و ناوچه‌یه‌دا تـێپه‌ڕ بووه، 50 كه‌سیش له ڕووداوه‌كه‌دا برینداربوون، وه به‌ڕێوه‌به‌ری پـۆلیسه‌كه‌ش له نێو برینداره‌كاندایه.\nله لایه‌كی دیكه‌وه، كاربه‌ده‌سـتانی له‌شـكری ئه‌مریكا ده‌ڵێن چوارشه‌ممه به‌هۆی هێرشێـكی به خومپاره بۆ سه‌ر بنكه‌ی سه‌ربازی ڤیكتۆری ئه‌مریكایی له نزیـك فڕۆكه‌خانه‌ی به‌غدا 2 سه‌ربازی هێزه‌كانی هاوپه‌یمانان كوژراون و هه‌روه‌ها 40 كه‌سیش برینداربوون. له‌شـكر ناسـنامه‌ی كوژراوه‌كانی ئاشـكرا نه‌كرد.\nله هه‌واڵـێـكی تردا شه‌ش گروپی سه‌ره‌كی یاخیبووانی سوننی پـێـكهێنانی ئه‌نجومه‌نێـكی نوێـیان بۆ شه‌ڕكردنی هێزه‌كانی به ڕێبه‌رایه‌تی ئه‌مریكا ڕاگه‌یاند.\nده‌مڕاستێـكی گروپی، كه به خۆیان ده‌ڵێن ئه‌نجومه‌نی سـیاسی به‌رهه‌ڵـستكاری عێراقی، ئه‌و هه‌واڵه‌ی له ڤیدیۆیه‌كدا ڕاگه‌یاند كه له كه‌ناڵی ته‌له‌فیزیۆنی ئه‌لجه‌زیره‌وه ڕۆژی پـێـنجشه‌ممه په‌خش كرا.\nده‌مڕاسته‌كه گوتیشی گروپه‌كه پـێـكهاتووه له له‌شـكری ئیسلامی له عێراق، له‌شـكری موجاهیدین، كۆمه‌ڵه‌ی ئه‌نسـار ئه‌لسوننه، له‌شـكری فاتحین و هه‌روه‌ها دوو گروپـی دیكه، به‌ڵام ئه‌لقاعیده له عێراق له‌نێو لیسـته‌كه‌دا نه‌بوو.\nسه‌باره‌ت به ته‌قینه‌وه‌كه‌ی شـاری كه‌ركوك په‌یامنێری به‌شی كوردی ده‌نگی ئه‌مریكا له‌و شـاره، یه‌حیا به‌رزنجی، ڕاپـۆرتێـكی ناردووه، وه ده‌توانن گوێبیسـتی بن له ڕێـگه‌ی كلیـكـكردنی ئه‌و فایله ده‌نـگیـیه‌ی سه‌ره‌وه.


مەرج و بەڵێنەکان | Hair Transplant Iranian\nزانیاری پزیشکی دانراو له ماڵپەردا بۆ ئاشناییه و مەبەست زانیاری گەیاندنه.\nناوەندی ڕاوێژکاری چاندنی موو وەکوو بنەمایەکی ڕەوشتی و یاسایی ئەمینی زانیاریەکانی ئێوەیه و نەهێنێتی کەسایەتی ئێوه ڕادەگرێت. لەم نێوانەدا تایبەتمەندی نێردروا لەلایەن ئێوەوە (وەکوو ناو، ناوی بنەماڵەیی، ژماره تەلەفۆن، ناونیشان، وێنه و هتد …) لە هێچ بارودۆخێکدا نادرێته\nهیچ کەس و دامەزراوەیەک. زانیاری داواکراو له ماڵپەردا تەنیا بۆ پشکنینی دۆخی ئێستەی ئێوه و پێوەندیکردن بۆ ڕاوێژکاری و بەگشتی پێکهێنانیپێوەندی دوولایەنەیه. ناوەندی ڕاوێژکاری چاندنی موو سەرەڕای بابەتەکانی سەرەوه، زانیاریه داواکراوەکان بە خواستی ئێوەی ئازیز بۆ بابەتەکانی خوارەوە بەکاردێنێت:\nبۆ چاپکردن له گۆڤارەکانی ئەم ناوەنده یا پێوەندی دوولایەنە\nبۆ ناردنی زانیاری و وتاری بەکەڵک بۆ ئیمەیلەکەتان\nبۆ ناردنی خەڵاتی خۆششانسی بە ناونایشانەکەتان\nهەروەها زانیاری ئاماری داواکراو له ئێوە لەکاتی ڕاوێژکاری (وێنەی ڕەگەز، تەمەن، شوێنی نیشتەجێبوون و هتد …) تەنیا بۆ پشکنینی ئاماری و بەرزکردنەوەی چۆنیەتی و ئەندازەی خزمەتگوزاریه. ناوەندی ڕاوێژکاری چاندنی موو تەنیا بۆ بابەتە باسکراوەکان داوادەکات و هەرگیز بێ ڕێپێدانی ئێوەی ئازیز یەک لایەنە بەکاریانناهێنێت.\nبۆ ڕاوێژکاری دروست هاودەق لەگەڵ کێشەی ئێستاتان له ڕێگەکانی خوارەوە پێوەندیمان پێوه بکەن:\nسەرەڕای سەردان له کلینیکی ڕاوێژکاری چاندنی موو، ئێوه جگه له سەردانی ماڵپەر دەتوانن لەڕێگەی ئیمەیل و تەلەفۆن و فاکسەوە زانیاریه داواکراوەکان بنێرن. ناردنی تەواوی زانیاریه داواکراوەکان گرنگه تاکوو ڕاوێژکاری لەسەر کێشەکانتان نزیک به ڕاستی بێت. باشترین باری ڕاوێژکاری بەشێوەی سەردانی راستەوخۆیه تاکوو هەموو ڕهەندەکان ڕوشن بێتەوه و ڕاوێژکاری ڕوون بێت بەڵام ئەگەر توانایی سەردانی راستەوخۆ نەبێت دەبێ زانیاریەکان بەشێوەی دروست بدرێن.\nلەکاتی دانی زانیاری نادروست و دوور له ڕاستی چ له سەرداندا و چ لەڕێگەی ماڵپەرەوه و لەکۆتاییدا بریاردان بۆ نەخشەی دەرمانی لەسەر بنەمای ئەم زانیارییانه، ئاساییه که ناوەندی ڕاوێژکاری چاندنی موو هیچ بەرپرسیارەتییەک بۆ بەرئەنجامەکانیوەئەستۆناگرێت.\nناوەندی ڕاوێژکاری چاندنی موو بەپێی متمانەیەک که به ئیشی خۆی هەیەتی و بۆ رەزامەندی و متمانەی زیاتری مشتەریەکان گەرەنتی نووسراو بۆ نەشتەرگەریەکانی دەدات و لەکاتێکدا که مشتریەکانی دامەزراوه له پڕی مووە چێندراوەکان رازی نەبن دامەزراوه بە خەرجی خۆی و بەشێوەی بێبەرامبەر لە سەری نەخۆشەکانیدا موو دەچێنێت.


هاوپه‌یمانی نێوده‌وڵه‌تی دژی داعش له بنكه‌ی كه‌ی وه‌نی كه‌ركوك كشایه‌وه\n29/03/2020 142 جار خوێنراوەتەوە\nهاوپه‌یمانی نێوده‌وڵه‌تی له بنكه‌ی كه‌ی وه‌ن-ی كه‌ركوك كشایه‌وه و بنكه‌كه‌ی راده‌ستی هێزه عێراقییه‌كان كرد.\nوته‌بێژی هاوپه‌یمانی نێوده‌وڵه‌تی دژی داعش رایگه‌یاند له بنكه‌ی (K1) له كه‌ركوك ئه‌مرۆ كشاونه‌ته‌وه و به‌پێی رێككه‌وتنێكێك بنكه‌كه‌یان راده‌ستی هێزه عێراقییه‌كان كرده‌وه.\nكۆڵۆنیڵ مایه‌ڵز كیگنز وتیشی سه‌رجه‌م كه‌لوپه‌له سه‌ربازیی و پێداویستییه‌كانی ناو بنكه‌كه‌یان به‌خشیوه‌ته هێزه عێراقییه‌كان كه به‌هاكه‌ی زیاتر له یه‌ك ملیۆن دۆلاره، هاوكات كشانه‌وه له بنكه سه‌ربازییه‌كانی عێراق، ماوه‌یه‌كی زۆره پلانی بۆ دانراوه و په‌یوه‌سته به سه‌ركه‌وتنی هێزه عێراقییه‌كان به پاڵپشتی هاوپه‌یمانی به‌سه‌ر چه‌كدارانی داعشدا.\nپێنجشه‌ممه‌ی رابردو هاوپه‌یمانی نێوده‌وڵه‌تی رایگه‌یاند به‌هۆی بڵاوبونه‌وه‌ی ڤایرۆسی كۆرۆناوه سه‌رجه‌م مه‌شق و راهێنانه‌كانیان به هێزه‌كانی عێراق هه‌ڵپه‌ساردوه، به‌ڵام به‌رده‌وام ده‌بن له پێشكه‌شكردنی پاڵپشتیی سه‌ربازی و ئاسمانی بۆ روبه‌ڕوبونه‌وه‌ی داعش.\nپێشتریش هاوپه‌یمانیی نێوده‌وڵه‌تی، له بنكه‌ی گه‌یاره‌ی ئاسمانی له نزیك موسڵ و بنكه‌ی قائیمی ئه‌نبار و نزیك سنوره‌كانی سوریا كشانه‌وه و بنكه‌كانی راده‌ستی هێزه‌كانی عێراقكرد.\nكه‌ركوك.. مامه‌ڵه‌ی نه‌شیاوی هێزه ئه‌منییه‌كان كاری رۆژنامه‌نووسیی دژواركردووه\nهه‌ولێر.. حكومه‌ت به بڵاوه‌پێكردنی هێزی ئه‌منیی ده‌یه‌وێت ڕێگریی له خۆپیشاندان بكات\nئەو پۆلیسەی هاووڵاتییەکی رەشپێستی ئەمریکی خنکاند بە تاوانی کوشتن دادگایی دەکرێت


هێشتا لە شەپۆلی یەکەمی کۆرۆناداین و ئاگاتان لە شەپۆلی دووەم بێت.. تەندروستی عێراق هۆشداری\nوەزارەتی تەندروستی جەختیکردەوە عێراق هێشتا لە شەپۆلی یەکەمی ڤایرۆسی کۆرۆنادایە و هۆشداریشی دا لە دەستپێکردنی شەپۆلی دووەم ئەگەر هاتوو هاوڵاتیان پابەندی ڕێنماییەکان نەبن.\nحازم جومەیلی، بریکاری وەزارەتی تەندروستی عێراق لە ئاژانسی فەرمی حکومەتی وت، "عێراق هێشتا لە شەپۆلی یەکەمی ڤایرۆسی کۆرۆنادایە، هەرچەندە زۆرێک لە وڵاتان چوونەتە شەپۆلی دووەمەوە، بەڵام بەهۆی ئامادەکاری و چەند ڕێکارێکی لایەنە پەیوەندیدارەکان هێشتا شەپۆلی دووەمی ئەو ڤایرۆسە لە عێراق دەستی پێنەکردووە."\nدەشڵێت، "ڤایرۆسەکە خۆی دەگۆڕێت و شێوە و هەڵسوکەوتێکی جێگیری نییە، هێشتا چەند نهێنییەکیش هەن کە شاراوەن لەبارەیەوە."\nئاماژەى بەوەشکرد هۆشداری ڕێکخراوی تەندروستی جیهانی بۆ بڵاوبوونەوەى شەپۆلی دووەمی ڤایرۆسەکە پشتی بە بنەمای زانسی و توێژینەوە بەستووە، بۆیە هۆشداری دەدات کە هەڵگرتنی ڕێکارەکان و پابەندن نەبوونی هاوڵاتیان وڵات بەرەو شەپۆلی دووەم دەبات.\nجەختیشیکردەوە کە هاوڵاتیان خۆیان بەشێکی گەورەى بەرپرسیاری دەکەوێتە سەر شانیان بۆ ڕێگری لە زیاتر بڵاوبوونەوەى ڤایرۆسەکە، هێشتا چەند دەنگێک هەن کە دەیانەوێت هاوڵاتیان سارد بکەنەوە لە ڕێکار و ڕێنماییەکان بەهۆکاری تایبەت و کۆمەڵایەتی و دینی.\nڕێککەوتنی هەرێم و بەغدا هێشتا لە تونێلێکی تاریکدایە و ئەوسەری دیار نییە (تایبەت)\n2020.07.12 - 12:05


مۆڵەتی 15 رۆژە بە تێلاڤیڤ/ ئایا شەڕ بەم زوانە دەست پێ دەکات؟ - Mehr News Agency\nAP ١٤٠٠ Shahrivar ١٧ ٠٧:٢٩\nNews Code 39011\nرای ئەلیەوم لێکی دایەوە؛\nمۆڵەتی 15 رۆژە بە تێلاڤیڤ/ ئایا شەڕ بەم زوانە دەست پێ دەکات؟\nڕژیمی زایۆنی درێژە بە کردەوە شەڕخوازانەکانی خۆی ئەدات و قاهیرەی تووڕە کردووە و قەتەری لە تەنگەژە داناوە.\nبە پێی هەواڵی مێهر، رای ئەلیەوم لە راپۆرتێکدا ڕوونی کردەوە گرووپە فەلەستینییەکان ١٥ رۆژ مۆڵەتیان بە ئیسرائیل داوە و نامەیەکی هەستیار و گرینگیان ڕادەستی دەزگای هەواڵدەریی میسر کرد. ئەمە لەحاڵێکدایە کە ڕژیمی زایۆنی درێژە بە کردەوە شەڕخوازانەکانی خۆی ئەدات و قاهیرەی تووڕە کردووە و قەتەری لە تەنگەژە داناوە.\nرای ئەلیەوم دەنووسێت: دۆخی غەزە ئێستا بە شێوەیەکە کە شەڕێکی بچووک رەنگە ببێتە قەیرانێکی گەورە کە دۆخەکە بگۆڕێت و هەموو سەقامگرتووییە سیاسی و ئەمنییەکان بهەژێنێت.\nهەروەها نووسیویە: ئەم دۆخە نادیارە کە دانیشتوانی غەزە لە گەڵیدا ڕووبەڕوو بوونەتەوە و دریژەی ژیانی نامومکین کردووە و هەروەها هێرشەکانی یەک لە دوای یەک و بوردومانی غەزە بۆتە هۆی ئەوەی گرووپەکانی بەرخۆدانی فەلەستین نامەیەکی توند بۆ دەزگای هەواڵدەریی میسر بنێرن و باسی دۆخی مەترسیداری غەزە بکەن.\nمۆڵەتی ١٥ رۆژە بە تێلاڤیڤ\nبە پێی ئەو هەواڵانەی گەیشتۆتە رای ئەلیەوم، گرووپە فەلەستینییەکان ١٥ رۆژ مۆڵەتیان بۆ ڕژیمی زایۆی دیاری کردووە.\nسەرچاوە فەلەستینییەکان ڕایانگەیاندووە کە گرووپەکانی بەرخۆدان نامەیەکیان بۆ قاهیرە ناردووە کە ناوەرۆکەکەی بەم شێوەیە: دۆخ هەمیشە بەم شێوە نامێنێتەوە و گەر سیاسەتی کردەوە شەڕخوازانەکان درێژەی هەبێت، گرووپەکانی بەرخۆدان بەرەنگاری دەکەن و ڕێگای سەرکەوتنی زۆریان هەیە.\nقاهیرە لە زایۆنیستەکان تووڕەیە\nرای ئەلیەوم نووسیویە: قاهیرە زۆر لە کردەوەی داگیرکەران تووڕەیە و ناڕەزایی خۆیان دەربڕیوە و داوای ڕێزنان لە بەڵێنەکان و وازهێنان لە کردەوە شەڕخوازانەکانیان کردووە.\nهەروەها نووسیویە: ئیسرائیل درێژە بە کردەوەکانی خۆی لە قودس ئەدات. بێ ڕێزی بە مزگەوتی ئەقسا لە لایەن شارۆچکەنشینە زایۆنیستەکان هەموو ڕۆژێ درێژەی هەیە.


مهاباد: مار هێرش دەکاتە سەر پارکێک – زاگرۆس پۆست\nماڵەوە / کوردستان / مهاباد: مار هێرش دەکاتە سەر پارکێک\nمهاباد: مار هێرش دەکاتە سەر پارکێک\nدوو شه‌ممه 18 نیسان 2016\tکوردستان, هەواڵ 248 جار خوێنراوه‌ته‌وه\nبە سەدان مار لە کەنارەکانی بەنداوی مهاباد و پارکەکانی نزی ئەو بەنداوە کۆبوونەوە.\nئەمڕۆ دووشەممە رێکەوتی 18/4/2016 بە هۆی زۆربوونی ئاوی بەنداوی مهاباد، سەدان مار لە کەنارەکانی بەنداوی مهاباد و پردی سوور و پارکەکانی زنیک لەو بەنداوە کۆبوونەتەوە و گریمانەی ئەوە دەکرێت کە ژمارەی ئەو مارانە زۆر لەوە زیاتر بێت.\nدەوترێت ساڵانی پێشووش ئەو مارانە هەر بوونیان هەبوە، بەڵام ئەمساڵ بە هۆی زۆربوونی ئاوی بەنداوەکە، ئاو چوەتە کونی مارەکانەوە و هەر بەو هۆیەوە ئەو مارانە روویان کردوەتە ناو پارک و شاری مهاباد.\nجێگەی ئاماژەی کە بەنداوی مەهاباد جێگەی 197 ملیۆن مەتر سێجا ئاو دەبێتەوە


كاتی هه‌ڵگیرسانی جه‌نگی سێیه‌می جیهانی دیاریكرا\nشاره‌زایه‌كی سیاسی كاتی هه‌ڵگیرسانی جه‌نگی سێیه‌می جیهانی دیاری ده‌كات\nجه‌نگی سێیه‌می جیهانی ئه‌مریكا و چین توركیا و ژاپۆن\nجۆرج فریدمه‌ن، شاره‌زای سیاسی ته‌ئكید ده‌كاته‌وه كه جه‌نگی سێیه‌می جیهانی له ساڵی 2050 هه‌ڵده‌گیرسێت.\nئه‌و شاره‌زا سیاسییه له كتێبی "جیهان دوای سه‌د ساڵ" ئاماژه‌ی به سیناریۆ و پێشڤه‌چوونی رووداوه‌كانی سه‌ده‌ی بیستویه‌ك كردووه كه جیهان رووبه‌ڕووی ده‌بێته‌وه. ئه‌وه‌یشی به دوور زانیوه كه جه‌نگی سێیه‌می جیهانی له نێوان ویلایه‌ته یه‌كگرتووه‌كانی ئه‌مریكا و چین رووبدات، چونكه به بۆچوونی ئه‌و شاره‌زا سیاسییه، هه‌ر دوو وڵات ده‌چنه یه‌ك به‌ره‌وه.\n"ئایا ئێمه له‌به‌رده‌م جه‌نگداین؟"، ئه‌وه ئه‌و پرسیاره‌یه له لایه‌ن جۆرج فریدمه‌ن كه سه‌رۆكی ناوه‌ندی ستراسفۆرد، تایبه‌ت به پێشبینی جیۆسیاسی و شاره‌زای ستراتیژیی له كاروباری نێوده‌ڵه‌تی كه له جیهاندا ناسراوه كردوویه‌تی.\nله كتێبی "جیهان دوای سه‌د ساڵ" كه ساڵی 2009 بڵاویكرده‌وه، سیناریۆكانی سه‌ده‌ی بیستویه‌كی خستووه‌ته روو و سه‌ره‌تای ده‌ستپێكردنی جه‌نگی سێیه‌می جیهانیی دیاریكردووه‌و ده‌ڵێت "ساڵی 2050 جه‌نگه‌كه هه‌ڵده‌گیرسێ".\nبه گوێره‌ی لێكدانه‌وه‌كه‌ی فریدمه‌ن، ململانێ له نێوان چین و ئه‌مریكا نایه‌ته ئاراوه‌و ئه‌وان له یه‌ك به‌ره‌دا ده‌بن، جگه له‌وه پۆڵۆنیا و بریتانیا و هیندستان دێنه به‌ره‌كه‌یانه‌وه‌و رووبه‌ڕووی توركیا و ژاپۆن ده‌بنه‌وه".\nفریدمه‌ن وای ده‌بینێت "جه‌نگه‌كه به هێرشیكی له ناكاوی تورك و ژاپۆنییه‌كان ده‌ستپێده‌كات، ئه‌وان نایانه‌وێت ئه‌مریكا وێران بكه‌ن، به‌ڵكو ده‌یانه‌وێت به‌رژه‌وه‌ندییه‌كانی ژاپۆن له باكووری رۆژئاوای ئۆقیانووسی هێمن و توركیا له رۆژهه‌ڵاتی ناوه‌ڕاست بپارێزن".


ANF | گەریلاکانی یەژاستار: هەڤاڵ سارا هێڵی سەرکەوتنە\nگەریلاکانی یەژاستار: هەڤاڵ سارا هێڵی سەرکەوتنە\nبێریڤان جودی، ژنێکی عەرەبی خەڵکی شەدادە و رایگەیاند، وتەی "ئەگەر هەموو کەس لە چیا بڕواتە خوارەوە، ئەوە نابێت هەرگیز ژن لە چیا بڕواتە خوارەوە"ی عەبدوڵا ئۆجالان و وتەی "ژیانم هەمیشە تێکۆشان بووە" ساکینە جانسز دەستی بە گەڕان بە دوای ئازادیدا کردووە.\nپێنجشه‌ممه, 6 Jan 2022, 11:20\nگەریلاکانی هەپەگە و یەژاستار بە بڕیار و چالاکیی سەرکەوتووانە لە دژی داگیرکاریی دەوڵەتی تورک دەستیان بە ساڵی نوێ کرد. گەریلاکانی یەژا ستار بێریڤان جودی و ڕۆسیدا بۆتان لە ٩هەمین ساڵیادی کۆمەڵکوژییەکەی پاریسدا بۆ ئاژانسی هەواڵی فورات (ANF) قسەیان کرد.\nوتەی 'ژیانم هەمیشە جەنگ بووە' بووە هۆی بەشداربوونی\nگەریلای عەرەب بێریڤان جودی ڕایگەیاند، زۆر سەرسام بووە بە بۆچوون و ژیانی شەهید ساکین جانسز (سارا) و زیاتر خواستویەتی بڕواتە سەر چیاکانی کوردستان. گەریلای بێریڤان جودی ڕاشیگەیاند، وتەی "ژیانم هەمیشە شەڕ بووە" بووە هۆی ئەوە دەست بە گەڕان و لێکۆڵینەوەیەکی گەورە بکات و لە بەردەوامی وتەکانیدا وتی، "من خەڵکی شەدادم و عەرەبم. کاتێک هەڤانم ناسی دەستم بە گەڕان و لێکۆڵینەوە کرد. لەو کاتەدا زۆرترین کاریگەریم بە دوو وتە هەبوو، یەکێکیان وتەیەکی رێبەرایەتی بوو، کە وتبوی "ئەگەر هەموو کەس لە چیا بڕواتە خوارەوە، ئەوە نابێت هەرگیز ژن لە چیا بڕواتە خوارەوە" ئەوی تریشیان وتەیەکی هەڤاڵ سارا بوو، کە وتبوی، "ژیانم هەمیشە شەڕ بووە"، ئەوانە زۆر سەرنجی منیان ڕاکێشا. منیش ڕووم لە چیاکان کرد. من زۆر بە پەرۆش بووم، کە چۆن ژیانی کەسێک هەمیشە دەبێتە شەڕ. یان ئەوە تەنها وتەیەک بوو، بۆیە هەمیشە لە هەڤاڵەکانم دەپرسی و بەتێپەربوونی کات هێزی وردبوونەوە و قوڵبوونەوەم بەهێز بوو و پەرەی سەند. کاتێک من کتێبەکەى هەڤاڵ سارام دەخوێندەوە، زانیم ئەو هەر بۆ خۆی کەسایەتییەکی خۆڕاگرە و شەڕێکی مەزنی دروست کردووە. لەبەر ئەوە 'ژیانم هەمیشە شەڕ بووە' زۆر شتی بە من بەخشی. من شەڕێکی گەورەم لەگەڵ خۆم کرد. مرۆڤ هەرچەند لەگەڵ خۆی شەڕ بکات دەتوانێت سەرکەوتنێکی گەورە دروست بکات و هێزی خۆی بناسێت، بەم شێوەیە دەبێتە هێزێک بۆ دەوروبەری. بۆ ئەوەی بگەینە ئاستی ئازادانەی ژنان دەبێت ژیانی هەڤاڵی سارا بە نموونە وەربگرین و باوەڕمان بە فەلسەفەی ژیانی ئازاد هەبێت. ئەگەر مرۆڤ هەوڵ و کۆششی هەبێت، دەتوانێت وەک هەڤاڵ سارا بژی، هەروەها دەکرێت ببێتە هێزێکی چارەسەری بۆ کۆمەڵگا. لە هێڵی هەڤاڵ سارادا بە پێداگرییەکی زۆرەوە ئازادی ژنان بەدەست دەهێنین لەوانەیە بە فیزیکی لە نێوانماندا نەبێت، بەڵام ڕۆح و بیرکردنەوەکەی هەمیشە لەگەڵمان دەژی".\n"دوژمن نەیتوانی ڕێگری لە خۆڕاگری گەورەکەی بکات"\nڕۆسیدا بۆتان لە ناو ڕیزی گەریلاکانی یەژاستاردا بەشداری هەڵمەتی شۆڕشگێڕیی گەریلاکان بووە و ئێستاش لە سەنگەرەکانی شەڕی خابووردایە و رایگەیاند، ژیانی شەهید سارا هەمیشە لە تێکۆشانیاندا ڕێگای ڕاستیان پیشان دەدات و راشیگەیاند: "هەڵوێستی هەڤاڵ سارا لە دژی دوژمن و لە هەمان کات دا لە ناو کۆمەڵگەدا بۆ ئێمە نمونەییە. ئەوە لە ڕاستیدا هەڵوێستی ژیانی ئازادە.ئێمە لە هەوڵی ئەوەداین، کە لە کەسایەتیی خۆماندا هەڵوێست و بەرخۆدان بونیات بنێین. پەیوەستبوونی بە رێبەرایەتی و ژیانییەوە کاریگەری زۆری لەسەر مرۆڤ دروست دەکات. تەنانەت وەک ژنێکی خۆڕاگریش بە هەڵوێستی خۆی کاریگەریی لەسەر دوژمن هەبووە. دوژمن نەیتوانی ڕێگری لە بەرخۆدان و هەڵوێستی بەهێزی بکات، بۆیە دوژمن لە دوایدا ئەو کۆمەڵکوژییەی ئەنجامدا.\nئێمە وەک گەریلاکانی یەژا ستار هەوڵدەدەین کەسایەتیی هەڤاڵی سارا لە خۆمان دروست بکەین. ئەو کار و تێکۆشانە، کە هەڤاڵ سارا لە ناو ڕێکخستن دا بنیاتی ناوە زۆر گەورەن. بە تایبەتی ئەو بۆ بەرەوپێشبردنی هەڤاڵەکانی خۆی کارێکی زۆر و رەنجێکی گەورەی دا. ئەو کتێبانە، کە ئەو لە دوای خۆی بەجێی هێشتوون دەبنە بنەمای گۆڕانی ئێمەیە. هەر کە ئێمە ژیانی هەڤاڵ سارا دەخوێنینەوە، ئێمە یەک هەنگاوی تر لە ئازادی نزیکتر دەبینەوە، چونکە ئەوان فێری شەڕێکی ڕاستەقینە و تێکۆشانێکی گەورە و بە هەیبەت دەبین.\nشەڕی ئێمە لەم پرۆسەیەدا شەڕی بوون و نەبوونە. دوژمنیش ئاگاداری هێزی گەریلایە و بە باشی هەستی پێکردووە. لەبەر ئەوەش لەم دواییانە بێچارە بوو و ڕێگەی نائەخلاقییان بەکارهێنا، چەکی کیمیاییان بە بەرچاوی هەموو جیهاندا بەکارهێنا، بۆیە جارێکی تر بەبۆنەی ساڵیادی شەهیدبوونی هەڤاڵ ساراوە بەڵێن دەدەین تۆڵەی هەموو ئەو هەڤاڵانە بکەینەوە، کە لە بەرخۆدانی گەورە و شکۆمەند دا شەهید بوون. تێکۆشانی ئێمە لە هەموو کاتێک جیاوازتر و بەهێزتر دەبێت و سەرکەوتوو دەبین".


کورد، لەسایەی یەک جەمسەری یاخود جووت جەمسەری دا؟ … هەڵۆ بەرزنجەیی – Dengekan\nbyHalo Barznji\tSeptember 6, 2018\tGeneral, Opinion\nهێزە دەسەڵاتدارەکانی کوردستان سەرباری هەڵە و کەموو کوڕی و بێ بەرنامەییان، خێرا کەوتنە سەر خۆڕیکخستنەوە و دامەزراندنی دامودەزگای پێویستی بەڕێوەبردنی کوردستان. گرنگترین هەنگاویان دامەزراندنی پەرلەمانی کوردستان و هەڵبژاردنی ساڵی ١٩٩٢ بوو. پاشان پێکهێنانی حکومەت و بەڕێوەبردنی کارەکان. بە کورتی لە سایەی ئەم گۆڕانکارییەدا و لە سێبەری هەژموونی تاک دەسەڵاتی ڕۆژئاوادا بەسەرۆکایەتی ئەمەریکا، کورد توانی کۆمەڵێ هەنگاوی گەورە بنێ و ئاسۆیەکی گەورەش چاوەڕوانی بێت. ـ دیارە مەبەست لێرەدا چاکی یاخود خراپی ئەمەریکا و سیستەمەکەی نییە،هێندەی قسەکردنە لەسەر ڕاستییەکی ڕووت و ڕەها ـ . هاوکات کورد لەم سۆنگەیەوە لێی ڕوون و ئاشکرا بوو، پێویستە ڕوو لە کوێ بکات و مامەڵە لەتەک کێدا بکات. لەو زەمینەیەشدا ئەو خەون و خەیاڵە لای زۆر کەس ڕەوییەوە، کە پێیان وابوو، هێشتا مۆسکۆ قیبلەی کوردانە. هۆکارەکەشی بریتییە لە :\n٢ـ کورد دوور کەوتەوە لە سیاسەتی ڕازیکردنی دووبەرەی ڕۆژهەڵات و ڕۆژئاوای دژبەیەک دا، بەڵکو بەتەواوی بەسەر رۆژئاوادا ساخ بۆوە. ئاخر حیزبی کوردیی هەرگیز سیاسەت و پلانی A وB ی بۆ ئیدارەکردن و بەڕیوەبردنی دۆزەکەی نەبووە.\nدوای ئەم ڕووداوانە بە ڕووخانی ڕژێمەکەی سەدام لە ٢٠٠٣ دا، هێندەی تر دەروازە لەبەردەم کورد دا واڵا بوو، تا بتوانێ لەسایەی یەک جەمسەریی و دۆستایەتی ڕۆژئاوا و دەسەڵاتی نێودەوڵەتی دا، ئەسپی خۆی تاو بدات و هەموو وزە و توانای بۆ ناساندن و سەرخستنی دۆزە ڕەواکەی بخاتە گەڕ. زۆری نەبرد، ئاگری شەڕی کەنداوی سێیەم هەڵی کرد. ئیدی پرسی کورد لە باشووردا بووە بەشێکی ستراتیژی لە سیاسەت و ئەجێندای کاری ڕۆژئاوا و ئەمەریکا بەتایبەت لە ناوچەکەدا. بە هەزاران ڕۆژنامەنووس و ڕێکخراوی نێودەوڵەتی و ناحکومەتی و کەسانی بێگانە و دەوڵەتان ڕژانە ناو کوردستانەوە و لە نزیکەوە بوونە گەواهی ژیان و ڕووداوەکانی پەیوەست بە کورد و کوردستان. لەم چرکەساتە مێژووییەوە کورد توانی قەڵەمبازێکی جۆرایەتی تری گەورە بۆ ناو ڕووداوەکانی جیهان بنێ و کێشەکەی هێندەی تر هەڵکشێ، بۆ ناو ڕووداوەکانی جیهان. ئیدی بەهەر جۆرێک بێت کورد بووە فاکت و وەک پرسێکی مێژوویی و نەتەوەیی و یاسایی، لە جیهان دا کەوتە ئاراوە.\nکەواتە ئاسۆیەکی هێندە ڕوون و بێ گرفت لەبەردەم کورد دا هاتە پێشەوە، بە هەموو مانای تێگەیشتن چاوەڕێی ئایندەیەکی گەشتتری لێ دەکرا. کورد ڕۆڵی لە ڕووخانی رژێمی سەدام دا گێڕا، بووە هاوپەیمانی ڕاستەوخۆی ئەمەریکا. کوردستان بووە شوێنگەیەکی ئارام و ئاسایش و پارێزراو، بۆ هێزەکانی دەسەڵاتی ئەمەریکا و هاوپەیمانەکانی بەتایبەت دوای ئەوەی تورکیا دژی پەلاماردانی عێراق وەستایەوە و هێزەکانی ئەمەریکاش لە عێراق دا، کەوتنە بەر پەلاماردان. هەر لەو دەمەدا ڕێکخراوی ئەلقاعیدە، سەری هەڵدا و لە شوێنێکی وەک شاری فەلوجەدا، سەرباز و بەرپرسی ئەمەریکی بەو شێوازەی دەیزانین کوژران و بە پردەکان دا هەڵواسران. بەرامبەر بەم ڕەفتارەی عەرەبی سووننەی عێراقی، میللەتی کورد و حیزبەکان لە کوردستان دا، بە چەپکە گوڵ پێشوازییان لە سوپای ئەمەریکا دەکرد. کورد ڕۆژ بە ڕۆژ هەنگاوی زیاتر و باشتری دەنا بەرەو پێشەوە و سۆز و پشتیوانییەکی باشی بۆ پرسەکەی لەسەر ئاستی جیهان بەدەست هێنا. دوای ئەم شانۆگەرییانە، پەردەیەکی تری نوێی گۆڕانکاری گەورە لەناوچەکەدا هاتە گۆڕێ و ئەویش سەرهەڵدانی شۆڕشی سووریا بو لە ١٥/٣/٢٠١٢ دا.\nلەناوەخت و هیکڕا ڕێکخراوی، دەوڵەتی ئیسلامی لە سووریا و عێراق ، داعش دروست بوو یاخود دروستکرا!. ڕۆڵی کورد لەڕێگای ئازایەتی پێشمەرگە و شەڕڤانانەوە، لە ڕووبەڕووبوونەوەی ئەم ڕێکخراوە تیرۆریستییەی ناسراوە بە داعش، پێی نایە قۆناغێکی نوێی باڵاتر و ناسراوترەوە و ئەم هۆکارەش دۆزی کوردی بردە چڵەپۆپەی کێشە نێودەوڵەتییەکان و لە هەموو ناوەندە، گرنگەکانی جیهان دا باسی دۆزی کورد دەکرا و جیهان بەسەرۆکایەتی ئەمەریکا، هاتە سەر هێڵ و بە سەرباز و لە ڕووی سیاسی و ئابووریی و میدیایی و زۆر بواری ترەوە کەوتە هاوکاریی و پشتیوانی کورد. هەولێر وەک پایتەخت بووە، شانۆیەکی سیاسی و دبلۆماسی گرنگ و بەپرسی باڵای نێودەوڵەتی ڕوویان تێکرد.\nبەم شێوەیە، پێشرەوی و جێقایمی کورد لەناوچەکەدا، بووە جێی سەرنجی هەموو دنیا. لەم بارودۆخە سیاسی و سەربازیی و گۆڕانکارییە گەورەی ڕوووی لە ناوچەکە کرد بوو، بە سەرۆکایەتی بێ ڕکەبەری ئەمەریکا ڕووداوەکان دەچوونە پێشەوە. ئەمەریکا هەرچی بویستایە و ئارەزووی بکردایە و لەبەرژەوەندی بوایە دەیکرد و بڕیاری بە تەنیا لەسەر دەدا. بەواتایەکی تر ئەو ناوچە گرنگانە لە ڕووی جیۆپۆلەتیکیی و سەرچاوە و کانگای وزە و نەوتەوە، خەریک بوو بەتەواوی بکەونە ژێر دەسەڵاتی ئەمەریکاوە.\nبەتایبەت لەسەردەمی بەڕێوەبەرایەتی جۆرش بۆش دا. زۆری نەخایاند، ئیدارەی ئەمەریکا گۆڕانی بەسەردا هات و بۆش لە سەرۆکایەتی لابرا. لە سایەی سیاسەتی شل و سارد و پاسیڤی باراک ئۆباما بۆ ناوچەکە، لەسەر ئاستی ئەوروپای ڕۆژهەڵات، لە ٩/٣/٢٠١٤ دا رۆژهەڵاتی ئۆکرانیا و کریم داگیر بکات و بێ منەت بێت بەرامبەر بە ڕەخنە و ناڕەزایی و هەڕەشە و بایکۆت و گەمارۆدانەکانی ئەوروپا و ئەمەریکا. ڕووسیا ئەم هەنگاوەی بە سانایی بۆ مەیسەر بوو، چونکە ئەوروپا یەکگرتوو نەبوون و سیاسەتی ئەمەریکاش سست و لاواز بوو.\nڕووسیا باش دەرکی بەوە کرد بوو، هەوڵی دا،دەلاقەی نێوانیان گەورەتر بکات و خوێندنەوەی ئەوەشی کرد،کە ئەوروپا و ئەمەریکای ئۆباما، توانای ئەوەیان نییە بەرەو ڕووی بنەوە و خۆیان بەرەو لێک ترازان دەچن و بەڕێوەبەرایەتی ئەمەریکا، توانای ململانێی ڕاستەوخۆ و مەیدانی نییە و ڕووسیا لە ٣٠/٩/٢٠١٥، وەک هێزێکی سەربازیی و زلهێزێکی نێودەوڵەتی مەترسیدار، گۆڕەپانی سووریای هەڵبژارد، بۆ چوونە شەڕی سووریاوە و ئامادە بوونی لە ناوچەکەدا. بە واقعیش توانی زۆر بە خێرایی، بێتەوە سەر شانۆی سیاسەتی جیهانی .\nئەم گۆڕانکارییانە، بارودۆخێکی وایان خوڵقاند، کورد جارێکی تر بکەوێتەوە نێوان دوو بەرداشی هەبوونی هێزەکانی ئەمەریکا و هاتنی هێزەکانی رووسیا. دەرئەنجام بارودۆخەکە حاڵەتی ئەوەی پێکهێنا، کورد نەتوانێ وەک پێویست خۆی لە ساخبوونەوە بپارێزێ و دوور بێت لە ململانێکانی ئەم دوو دەسەڵاتە جیهانیەی ئەمەریکا و رووسیا لەسەر ئاستە بەرزەکە. هاوکات نەشبێتە، ئەو کەس و لایەنەی کە بتوانێ و نەیەوێت، لە هەردوو بەری جۆگەکە بخوات،بەواتایەکی تر ئیدارە بدات. بە کورتی و کرمانجی بووە کەرەسەی گەمەیەکی مەیدانی و نێودەوڵەتی. چونکە بێ پلان و نەخشە و ستراتیژیی نەتەوەیی بوو ،وە نەیدەزانی بەرەو کام ئاڕاستە هەنگاو بنێ و باشترە سەر بەکێ بێت!.\nPrevious میدیاکانی بۆرژوازی و سۆسیالیزم … سالار حمەسەعید\nNext مردنی خودا لەلای نیچە … نووسینی:هاوڕێ سەدرەدین


رونکردنەوە لەبارەی نرخی بەنزین دەدرێت - هيوای کۆرد\nهاوپەیمانی سائیرون: دەستی ئەمریكا و ئیسرائیل لە پشتی هەموو كێشەكانی ناوچەكەیە 28 خوله‌ك ago\nشاندێكی هەرێمی كوردستان سەردانی بەغدا دەكات 47 خوله‌ك ago\nنێچیرڤان بارزانی لەگەڵ جان ئیف لۆدریان دوایین پێشهاتەكانی ناوچەكەیان تاووتوێكرد 56 خوله‌ك ago\nHome هەواڵ کوردستانی رونکردنەوە لەبارەی نرخی بەنزین دەدرێت\nرونکردنەوە لەبارەی نرخی بەنزین دەدرێت\non: حوزه‌یران 08, 2019 In: کوردستانی, هەواڵ\nئەنجومەنی پارێزگای ھەولێر رونکردنەوەیەکی لەبارەی نرخی بەنزین بڵاوکردەوە و رایگەیاند، بە ھیچ شێوەیەك بڕیار لە ھەرزان كردنی نرخی بەنزین لە ئەنجوومەنی پارێزگای ھەولێر نەدراوە.\nئەنجومەنی پارێزگای ھەولێر لە رونكردنەوەیەكدا رایگەیاندوە، لە تۆڕە كۆمەڵایەتییەكان لە زاری سەرۆكی ئەنجومەنی پارێزگا وەك تانەدا بڵاوكراوەتەوە “نرخی بەنزین دەكەمە 450 دینار بۆ ھەر لیترێك”، بە ھیچ شێوەیەك ئەو بڕیارە لە ئەنجوومەنی پارێزگا نەدراوە، بەڵكو لە كۆبونەوەیەكی فەرمی سەرۆكایەتی ئەنجومەن پرسی گرانبونی نرخی بەنزین باسی لێوەكراوە.\nئاماژە بەوەشكراوە، “ھەست بەو ناداد پەروەریەی عەبادی لە پارێزگای ھەولێر كراوە لە روی گرانی نرخی بەنزین، بۆیە بە ئەركی خۆمان ھەڵساین كە نوسراوێك ئاڕاستەی ئەنجومەنی وەزیرانی عێراق كرا، بۆ وەرگرتنەوەی مافی زەوتكراوی خەڵكی ھەولێری پایتەخت و كوردستان بە گشتی كە لەلایەن عەبادی زەوتكرابو، ھاوشێوەی موچە و بودجەی ھەرێم”.\nیەكێك لە ئەنجامدەرانی تاوانەكەی سپایكەر دەستگیركرا\nوەزیری دەرەوەی ئەڵمانیا بە سەردانێكی فەرمی گەیشتە بەغدا


TUE, 18 MAY 2021 04:31 Erbil, GMT +3\nFRI, 16 OCT 2020 14:08 | KDP.info\nشازدەی ئۆکتۆبەری 2017، لەو کاتەی ھێزی پێشمەرگەی کوردستان لەوپەڕی بەرگریدابوون بۆ پارێزگاری لە کوردستان، لەو کاتەی کورد لە ھەموو پارچەکانی کوردستان دڵخۆشبوون بە ئەنجامدانی ریفراندۆم، گروپێک لە پشتەوە بە رێککەوتنێک لەگەڵ دەسەڵاتی ئەوکاتی عێراق، خەنجەرێکی ژەھراوی لە پشتەوە لە چارەنووسی کورددا لە ناوچە کوردستانییەکانی دەرەوەی ئیدارەی ھەرێمدا، ئەو گروپەی لەنێو لاپەڕەکانی مێژووی نوێی کوردستان بە گروپی خیانەتکار لە لایەن زۆرینەی ھێزە سیاسییەکان ناویان تۆمارکرا، رووداوێکی خوێناوی و کارەساتباریان خولقاند کە تا ئێستا بەھۆی ئەم خیانەتە، ناوچە کوردستانییەکانی دەرەوەی ئیدارەی ھەرێمی کوردستان بەدەستی ستەم و زۆرداری دەناڵێنن.\nکاریگەری ئەم رووداوە باڵانسی ھێزی بۆ بەرژەوەندی داگیرکەران گۆڕی، سەنگەری پشتەوەی پێشمەرگە چۆڵکرا کە بە فەرمان و تاکتیک کشانەوە، چاوساغیان کرد بۆ ھاتنەژوورەوەی حەشدی شەعبی، کەرکووکیان پێشکەش بە حەشدی شەعبی کرد.. لەبارەی ئەم خیانەتە گەورەیە، مالیکی سەرۆکوەزیرانی پێشووی عێراق بە ئاشکرا سوپاسی ئەم گروپە خیانەتکارەی کرد و دەستخۆشی لێکردن و بۆ شەقامی عێراقی راگەیاند کە ئەگەر ئەم گروپە نەبوونایە، ھەرگیز نەدەتوانرا حەشدی شەعبی بچێتە کەرکووک.. عەبادی سەرۆکوەزیرانی ئەوکات برقیەی دەستخۆشی لەم گروپەکرد و بە پاڵەوانی عێراقی وەسفکردن لە دژی سەربەخۆخوازان..\nرەوتی توندڕۆی عێراقی لەمکاتدا ستایشی ئەم گروپەی کرد کە ئەوان پاڵەوانی عەرەبەکانن و رۆحی عێراقی و عەرەبی لە خوێنیاندایە..\nدوای خیانەتی شازدەی ئۆکتۆبەر، گەمارۆکانی سەر ھەرێم توندترکران، لە ھەموو سەنگەرێکەوە پەلاماری سەنگەرەکانی پێشمەرگە درا، بەڵام خۆراگڕی پێشمەرگە قارەمانەکان لە داستانی پردێ، سحێڵا و مەحموودیە باڵانسی ھێزی گۆڕی و ئەو پیلانەی بە خیانەت بۆ کەوتنی ھەرێمی کوردستان کێشرابوو لە گۆڕنڕا..\nرووداوەکانی شازدەی ئۆکتۆبەر پێمان دەڵێ، کە ئەگەر ئەم خیانەتە نەبووایە کورد لە ریفراندۆمدا دەستکەوتی گەورەی دەچنییەوە، ناوچە کوردستانییەکان ھەرگیز نەدەکەوتنە دەست ھێزێکی داگیرکار.\nرۆحی بەرگری میللی و ناسیۆنالیستی کوردستان لەسەرتاسەری ھەرێم و رەوەندی کوردیدا ئەم خیانەتەیان بەوە وەسفکرد کە گروپێکی خیانەتکار لە پێناو چەند دەستکەوتێکی کاتی و پارە و خۆ شرینکردن بۆ ئەوامرەکانیان لە پشتەوەی پەردە، ئەم خیانەتە گەورەیان ئەنجامدا و برینێکی گەورەیان خستە سەر جەستەی کوردستان کە ساڵ دوای ساڵ کورد لەھەرکوێیەکی دونیابێت لەمڕۆژەدا ماتەمینەیەتی، چونکە وەک کاک کۆسرەت ڕەسوڵ گوتەنی، کاڵفامەکان بوون ئەو خیانەتەیان کرد.\nئەگەرچی خیانەتی شازدەی ئۆکتۆبەر پیلانێک بوو بۆ سڕینەوەی کورد لە ناوچەکە، بەڵام دیپلۆماسیەتی سەرکردایەتی سیاسی کورد و بەرگری ھێزی پێشمەرگە توانی رێڕەوی داگیرکاری بۆسەر ھەرێمی کوردستان بوەستێنێ. شازدەی ئۆکتۆپەر خیانەتێکی وا گەورەبوو ھەرچۆنێک ئەم گروپە لەم رۆژانەدا دەیھێنن و دەیبەن بۆیان پینەناکرێ، چونکە رووداوێک بوو بە تەکنۆلۆژیای سەردەم تەواوی خیانەتەکە تۆمارکرا و، لە دڵی گەنج و پیر و ھەموو کوردێکی نیشتمانپەروەر ئەم رۆژە ھەرگیز ون نابێت.


مەلامستەفا : ئیبراهیم ئەحمەد ، دیكتاتۆریەتی دەویست بۆیە دەرمكرد . – WTARIKURD\nمن ( مەلامستەفا بارزانی ) ـم لەشەردا بینی .\nهەوڵێكی زۆرمدا تا بگەمە لای . یەكەمجار هاتمە عێراق ، پاشان رۆیشتم بۆ ئێران ، لەوێوە لە رێگای سنوورەكانەوە هاتمە ئەمدیوو . چەند رۆژێك پێش ئەوەی بگەمە لای، ئەو لەشەرێكدا سەركەوتنی بەدەست هێنابوو ، كاتێك گەیشتمە لای، غروری پێوە دیارنەبوو . بۆیە ( مەلامستەفا بارزانی ) بەمنی وت : ئێمە نائومێد بووین لەوەی لەرێگای نێوەندگیرییەوە كێشەكانمان چارە ببن ، بۆیە تا ئاخر هەناسە دەجەنگین . یا سەردەكەوین ، یان دەمرین .\nمن لە ( مەلامستەفا بارزانی ) یم پرسی : دۆخی كوردەكانی ئێران چۆنە ؟ ئەو لە وەڵامدا پێی وتم : ئێمە دەست وەرنادەینە كاروباری كوردەكانی پارچەكانی كە . كوردەكانی ئێران لەگەڵ خەڵكی ئێران سەرقاڵی مافەكانی خۆیانن . كوردەكانی ئێران رازین بەوەی كە پێیاندراوە .\nلەو ساتانەی سەرقاڵی قسەكردن بووین ، یەك فرۆكەی ئینگیلزی كە بەسوپای عێراق بوو ، بەسەر سەرماندا تێپەڕی . ( مەلامستەفا ) ش دۆخی شەرەكەی بە سێ بەرد دیاری كردبوو . بەردێك خۆیان و دوو بەرد سوپای عێراق ، بەم بەردانە نەخشەی بەرگریكردنی دادەنا . لەو كاتانەدا پێی وتم : ئێمە دەتوانین شارەكانی هەولێر و كەركوك بخەینە ژێر دەستی خۆمان . ئەو دووشارە نەوتی زۆریان تێدایە ، بەڵام پێویستمان بەچەكی باشە تابتوانین تێیدا بمێنینەوە و بەرگری بكەین .\nدیاربوو چەكدارەكانی فشاریان دەخستە سەر ، بۆیە لەسەر كێشەی چەكدارەكانی بۆی باسكردم كە : هێزە چەكدارەكەم زۆر خستومیانەتە ژێر فشارەوە ، دەیانەوێت لە نەوتەكەی كەركوك بدەین . پێم دەڵێن خەتای تۆیە ، واتكردووە بەو نەوتە سوپای عێراق چەكی باش بكرێت . لەوانەیە وام لێبكەن ، ئیتر قبوڵی بكەم بۆری نەوتەكان و شەریكەی نەوتەكە تێك بشكێنن .\nلەبارەی هاوكارییەكانەوە لێم پرسی ، رەدی كردەوە كەس هاوكارییان بكات . هەرلەو ماوەیەدا میدیاكانی عێراق بڵاویانكردبوویەوە گوایە ( ئیدریس بارزانی ) كوڕیی كوژراوە . منیش ئەوم بینی و هەواڵی دۆخەكەم لێپرسی ، بە پێكەنینەوە پێی وتم : بۆ لەمن دەپرسی ، من نەماوم مردووم ، ئەوەنیە دەڵێن كوژراوم .\nپاشان ( مەلامستەفا ) لەسەر دۆخی شەڕەكان و ئاڵوگۆرەكان قسەی كرد و وتی : لەساڵی رابردوودا 100 كەسمان لێ كوژراوە . زیانی ئێمە لەچاو سوپای عێراق بەراورد ناكرێت . پاشان ئەگەر كودەتاكەی ناو عێراق سەربگرێت ، ئیتر بەردەوامی بەم دۆخە نادرێت . كێشەیەكی تر ئەوەیە ، من رۆژ بەرۆژ پیرتردەبم ، پێویستە یەكێك بێتە شوێنەكەم .\nبەڵام زۆر پتەو و گەنج دیاربوو . بەو جۆرەش پیر نەبوو خۆی باسی دەكرد . نزیكەی ( 35 ) ساڵی خۆی بەشەر بەسەربردبوو . لەسەر خەڵكی عێراق پرسیارم كرد ، وتی : خەڵكی عێراق حوكومەتەكەیان قبوڵ نیە ، بەڵام ناچارن لەگەڵ دۆخەكە خۆیان بگونجێنن .\nدوای ئەوە گەراندمیانەوە بۆ شوێنێكی باشتر و ئارامتر ، بە هۆی میواندارییەكەوە ، من یەك كراسی شینم بەدیاری پێدا . ئەوانیش دەستێك جلی كوردیان دا بەمن و بۆ رۆژی دوایی لەبەرم كردن و خەڵكی سەیریاندەكردم و پیرۆزبایان لێدەكردم . یەكێك لە كوڕەكانی ( مەلامستەفا ) پێی وتم : زۆر لە پێشمەرگە دەچیت .\nلەشوێنی حەوانەوەكەی خۆی ، لە لای ( رەواندز ) بۆخۆم كەوتمە گفتوگۆكردن لەگەڵ ئەو چەكدار و خەڵكەی لەوێ بوون . سێ لە كوڕە بچكۆلانەكانی ( مەلامستەفا ) هاتنە لام و خەیلێ قسەمانكرد پێكەوە . باوكیان لە سەرۆك خێڵێك دەچوو . شوێنەكەشی بەجۆرێك بوو كە سەرۆك خێڵێك بۆ خۆی دورستی دەكات . فەرشێكی ئاسایی رادەخست و پاڵی بەبەردێكەوە دەدا و تفەنگە برنەوەكەی لەپاڵ خۆیدا دادەنا . كە سەیرم دەكرد ، بەخۆمم دەوت ئەمە ئەو پیاوەیە من نزیكەی (10) هەزار كیلۆمەترم بریوە بۆ بینینی . زۆر بەگەرمی پێشوازی لێدەكردم و دەستەكانی دەگوشیم . لە شوێنەكەی خۆی ، دەستی گرتم و لەپاڵ خۆیدا داینیشاندم . ماوەیەكی زۆر سەیری ئەملاو ئەولای دەكرد ، منیش ئەوەم بە فرسەت زانی باش لە روخسار و شێوەی وردبوومەوە . باڵای زۆر بەرز نەبوو ، بەڵام بە هەیبەت دەهاتە بەرچاو . جلەكانی زۆر پوخت و توندو تۆڵ بوون . زوو زوو جگەرەی دەكێشا . پەرۆیەكی تێكەڵی سوور و سپی دەبەست بەسەرییەوە . پێیان وتم ئەوە یەكێكە لە رەمزی خێڵەكەیان . بەڵام وەك ئەوانی كە نەیدەبەست ، بە هەڵاوگێری دەیبەست . دوای ماوەیەك رویتێكردم و وتی : بپرسە بزانم چیت دەوێت . لەسەر شەڕەكەی پێشو كە سەركەوتبوو ، پرسیارمكرد و ئەویش وتی : سەربازەكانی عێراق بەشێكی شاخی هەندرێنیان گرتبوو . هەوڵیاندەدا هەمووی بگرن ، بەڵام پێیان نەكرا .\nلەسەر مەسەلەی ئاشتی زۆر نائومێد بووبوو ، بۆیە سوربوو لەسەر ئەوەی تا كۆتایی شەردەكەن .\nئەو یەكێكە لە رابەرە كوردەكانی عێراق . بەڵام خەڵكی تریش هەیە ، هەرچەندە كەسیان وەك ئەو لای كوردەكان جێگای باوەر نەبوو . لەماوەكانی پێشودا گروپێك بەسەركردایەتی ( ئیبراهیم ئەحمەد ) لێی جیابوونەوە . هەرچەندە ئیبراهیم ئەحمەد ) كەسێكی بەئاگابوو لەوەی ، خۆشەویستی خەڵك بۆ ( مەلامستەفا ) زۆرە ، كەچی بەرەنگاری بوییەوە . بۆیە بەبێ هیچ ئەمسەر و ئەوسەرێك ، ( ئیبراهیم ئەحمەدی ) ی لە حیزب دەركرد . لەسەر ئەو مەسەلەیە ، بە زەردەخەنەوە پێی وتم : ئەگەر بڵێم دیموكراسی لەناو ئێمەدا بەرقەرارە ، لەناو بیركردنەوەی مندایە ، لەوانەیە تۆ بروام پێنەكەیت . بەڵام پێویستە بڵێم : لە گەنجیەتیمەوە بروام بە دیموكراسی هەبووە . هەوڵم بۆداوە و شەریشم بۆ كردوە . من بۆیە ئیبراهیم ئەحمەدم دەركرد ، چونكە بۆچونەكانی باش نەبوون و ، دەیەویست دیكتاتۆرییەت شوێنی دیموكراسی بگرێتەوە . رێگەم نەدا ئەمە بكات .\nئەو كەسێكی خۆشەویستە و كەم قسەدەكات . هەڵسوكەوتەكانیش هەندێكجار لە سەركردە عەرەبەكان دەچێت . لەسەر ئومێدی بە دەوڵەكاتی دەرەوە و سەركەوتنی . پێی وتم : ئەگەر دەوڵەتەكان بەرگریمان لێناكەن ، لاینكەم با چەكی قورس و بەهێز نەدەن بە سوپای عێراق ، لەناومان ببەن .\nدوای ئەم گفتوگۆیە كاتی ماڵئاوایكردن هات . بۆیە زۆر سوپاسمكرد ئەو كاتەی بەمندا و میوانداری كردم ئەو چەند رۆژە . ئەویش خۆی ئاسا زۆر سوپاسیكردم و پێی وتم : بەزمانی ئێوە چ باشە بیڵێم ، با بیڵێم . بۆ شەوەكەی لەژێر روناكی مانگەشەو دا ، سواری ئۆتۆمبێلێكی ( لاندگرۆزەر ) بووم و ، جێم هێشتن .\n– سیمۆن مۆریس ) كوڕە 21 ساڵەكەی ، سەرۆكی زانكۆی ( كامبریج ).(4-جونەی- 1966).\n– رۆزنامەی (اطلاعات ) شنبە،14خرداد ماه (1345)شمارە(11993)\n– كتێبی : بهرام ولدبیگی،(برتارك طوفان) لاپەرە (402تا406) چاپ تهران. (1395) چاپ: گویا\nقوباد تاڵەبانی وەڵامی وتاریکورد ـی دایەوە .


له‌لایه‌ن: زیلان ئازاد - به‌روار: 2021-10-23-16:45:00 - کۆدی بابەت: 6946\nکاریگەرییە خراپەکانی خواردنەوەی سەهۆڵاو\nیەکێک لە گرنگترین هۆکارەکانی نەخواردنەوەی سەهۆڵاو برییتیە لەوەی کە کاریگەرییەکی ڕاستەوخۆ و توند دەکاتە سەر کۆئەندامی هەرس، ئاوی سارد و سەهۆڵاو و هەروەها هەندێک لە خواردنەوە ساردەکان دەبنە هۆی بەستنی خوێن و هەروەها سنووردارکردنی کرداری هەرس، هەروەها ڕێگری لە پڕۆسەی سروشتی هەڵمژینی خۆراکە ماددەکان لەکاتی هەرسکردندا دەکرێت لە کاتێکدا کە ئاوی سارد دەخورێتەوە، هۆکارەکە ئەوەیە کە تەرکیزی جەستە دەگۆڕێت لە هەرسەوە بۆ ڕێکخستنی پلەی گەرمای جەستە و ئاوە ساردەکە، چونکە لەو کاتەدا جەستە دەبێت وزەی زیاتر بەکاربێنێت بۆ ڕێکخستنی پلەی گەرمای لەش لە کاتی خواردن و خواردنەوەی هەر شتێک کە پلەی گەرمییەکەی زۆر نزمە، هەرەوەها لەڕاستیدا وزەی زیادە پێویستە بۆ هەرسکردنێکی گونجاو و هەڵمژینی خۆراکە ماددەکان.\nخاوبوونەوەی خێرای لێدانی دڵ\nهۆکارێکی دیکە بۆ نەخواردنەوەی ئاوی سەهۆڵاو بریتییە لە خاوبوونەوەی خێرایی لێدانی دڵ، توێژینەوەکان ئەوەیان دەرخستووە کە خواردنەوەی ئاوی سەهۆڵاو نەک تەنها دەبێتە هۆی خاوبوونەوەی خێرایی لێدانی دڵ بەڵکو دەبێتە هۆی هاندەری دەماری ئاوارە، کە ئەو دەمارەیە کۆنترۆڵی کردارە بێ ویستیەکانی جەستە دەکات، هەروەها ئەم دەمارە بەشێکی دانەبڕاوی کۆئەندامی دەمارە، بۆیە بە هۆی خواردنەوەی ئاوی سەهۆڵاو هاندەری دەماری ئاوارە ڕاستەوخۆ کاریگەری لەسەر نزمی پلەی گەرمی ئاوەکە دروست دەکات، لە کۆتاییدا دەبێتە هۆی خاوبوونەوەی لێدانی دڵ.\nگرنگترین شت پاش ئەنجامدانی وەرزشێکی سەخت ئەوەیە کە ڕاستەوخۆ واز لە خواردنەوەی ئاوی سەهۆڵاو بێنیت، زۆرینەی خەڵک لە وەرزی هاویندا دەکەونە هەڵەیەکەوە کاتێک پاش وەرزشێکی سەخت ڕاستەوخۆ پەنا دەبەنە بەر خواردنەوەی ئاوی سەهۆڵاو، هەرچۆنێک بێت، بەگوێرەی ڕێنماییەکانی شارەزایانی بواری لەشجوانی، کە ئامۆژگاری وەرزشەوانان دەکەن کە پاش ئەنجامدانی وەرزشەکانیان ئاوی شلەتێن بخۆنەوە نەک سەهۆڵاو و سارد، چونکە جەستە لەکاتی وەرزشکردن گەرمییەکی زۆر دروستدەکات، و ئەگەر ئاوی سارد بخۆیتەوە، ناتەباییەکی پلەی گەرما هەیە کە کاریگەرییەکەی دەکەوێتە سەر تەندروستی کرداری هەرس، هەروەها جەستە بە زەحمەت دەتوانێت پاش وەرزشکردن ئاوی سارد هەڵمژێت، هەروەها خواردنەوەی ئاوی سارد ڕاستەوخۆ پاش وەرزشکردن دەبێتە هۆی شۆکبوونی جەستە و بەمەش دەبێتە هۆی دروستبوونی ئازاری درێژخایەنی گەدە\nڕاستەوخۆ خواردنەوەی ئاوی سەهۆڵاو لە پاش ژەمەکان دەستوەردەداتە توانای جەستە بۆ تێکشکاندی چەوری، چونکە پلەی گەرمی ئاوە ساردەکە دەبێتە هۆی ڕەقبوونی ئەو چەوریانەی کە لە ڕێگای خواردنەکەوە دەیخۆیت، ئەمەش وا دەکات کە جەستە زۆر بە زەحمەت ئەو چەورییە تێکبشکێنێت و لە ئەنجامدا دەبێتە هۆی دروستبوون و کەڵەکەبوونی بڕێکی زۆر چەوری نەخوازراو لە جەستەدا، تەنانەت ئەگەر ئاوێکی ئاساییش بخۆیتەوە، ئەوا دەبێت ٣٠ خولەک پاش ژەمەکان بیخۆیتەوە تاکوو زۆرترین سوود بەدەست بێنیت.\nخواردنەوەی ئاو بە گوێرەی پلەی گەرمی ژوور زۆر گرنگە بۆ پڕۆسەی کرداری هەرسکردن، بەڵام خواردنەوەی ئاوی سارد یاخود سەهۆڵاو دەبێتە هۆی قەبزبوون، هۆکارەکەی ئەوەیە کاتێک کە ئاوی سارد یاخود سەهۆڵاو دەخۆیتەوە، خواردنەکە ڕەق دەبێت و بە زەحمەت بە ناو جەستەدا دەڕوات، ئەمەش کار لە ڕیخۆڵەکان دەکات و دەبێتە یەکێک لە سەرەکیترین هۆکارەکانی قەبزبوون.\nئەگەر زۆر ئاشنا ببیت بە (سڕبوونی سەر) کە زۆرجار لە کاتی خواردنی ساردەمەنی و شکاندنی سەهۆڵ بە ددان ڕوودەدات، ئەوا دەزانیت کە هەمان شت لە کاتی خواردنەوەی ئاوی سەهۆڵا و ساردیشدا ڕوودەدات، چونکە ئەم ساردییە وا دەکات کە دەمارەکانی بڕبڕەی پشت هەست بە سەرمایەکی زۆر بکەن، و ڕاستەوخۆ ئەم هەستانەش بۆ مێشک دەگوازرێتەوە، لەئەنجامدا دەبێتە هۆی دروستبوونی سەرئێشە.\nبابه‌ته په‌یوه‌ندیداره‌كان به : زیانەکانی خواردنەوەی سەهۆڵاو


سەرچاوەیەك لە كۆمسیۆنی باڵای سەربەخۆی هەڵبژاردنەكانی عێراق ئەمڕۆ سێشەممە ڕایگەیاند، دوای 17 ڕۆژ ئەنجامی كۆتایی هەڵبژاردنی پێشوەختەی ئەنجومەنی نوێنەران ئاشكرادەكات.\nعیماد جەمیل ئەندامی تیمی ڕاگەیاندنی كۆمسیۆن بە میدیا عێراقییەكانی ڕاگەیاندووە، دوای ئەوەی هەموو تانە پێشكەشكراوەكان لەبارەی هەڵبژاردنەوە یەكلادەكرێنەوە، كۆمسیۆن ئەنجامی كۆتایی هەڵبژاردنی پێشوەختەی ئەنجومەنی نوێنەران ئاشكرادەكات.\nئاماژەی بۆ ئەوەشكردووە كە تا ئێستا 1300 تانەیان لەسەر ئەنجامی بەرایی هەڵبژاردن پێگەیشتووە و ئەمڕۆ سێشەممە دوا وادەی پێشكەشكردنی تانەیە.\nوتیشی، “هەموو تانە پێشكەشكراوەكان نایسلەمێنن لەناو وێستگەكانی دەنگداندا دەستكاری دەنگەكان كرابێت”.\nپێشتر كۆمسیۆن ڕایگەیاندبوو، كاری وردبینیی ئەو وێستگانەی تەواوكردووە كە گومانی ساختەكردنیان لەسەر بوو و ژمارەیان 3681 وێستگەن.\nلیژنەی دارایی ئەنجومەنی نوێنەران دەڵێت، كۆبوونەوەكانی لیژنەكەیان بەردەوامە بۆ تاوتوێكردنی مادەكانی پرۆژەیاسای بودجەی 2021 و دەشڵێت، ئەمڕۆ ئەنجومەن…


چاودیرانی سیاسی هاوپه‌یمانی ئیسلامی به ده‌سپێشخه‌ری سعودیە و توركیا بۆ دژایه‌تی ده‌سكه‌وته‌كانی كورد ده‌زانن - هيوای کۆرد\nHome هەواڵ کوردستانی چاودیرانی سیاسی هاوپه‌یمانی ئیسلامی به ده‌سپێشخه‌ری سعودیە و توركیا بۆ دژایه‌تی ده‌سكه‌وته‌كانی كورد ده‌زانن\nچاودیرانی سیاسی هاوپه‌یمانی ئیسلامی به ده‌سپێشخه‌ری سعودیە و توركیا بۆ دژایه‌تی ده‌سكه‌وته‌كانی كورد ده‌زانن\non: كانونی یه‌كه‌م 20, 2015 In: کوردستانی, هەواڵ\nدوای ئه‌وه‌ی له هه‌فته‌ی ڕابردوودا 34 ولاَتی سونه مه‌زهه‌بی ئیسلامی له (ریاز)ی پایته‌ختی عه‌ره‌بستانی سعودی هاوپه‌یمانتیه‌كیان ڕاگه‌یاند، چاودیرانی سیاسی ئه‌و جۆره هاوپیه‌نێتیه به ئامانجی دژایه‌تی ده‌سكه‌وته‌كانی گه‌لی كورد ده‌زانن كه تێدا سعودیە و توركیا ده‌سپێشخه‌ری سه‌ره‌كی ده‌كه‌ن.\nمحەمەد نسردین چاودیری سیاسی له شاری كه‌كوك له‌و باره‌یه‌وه بە میدیاکانی هەرێم ڕاگەیاند: دروستكردنی هاوپه‌یمانی ئیسلام ئه‌گه‌ر له ڕووكه‌شدا بۆ دژایه‌تی كردنی داعش بێت، به‌لاَم به‌شداریكردنی توركیا و سعودیا له‌و هاوپه‌مانیه ئه‌جندایه‌كی تایبه‌ت به خۆیان هه‌یه، ئه‌ویش دژایه‌تی كردنی ده‌سكه‌وته‌كانی گه‌لی كورده له ڕۆژئاوای كوردستان، هه‌ر بۆیه ده‌بێ كه هێزێك وه‌ك یه‌كینه‌كانی پاراستنی گه‌ل كه زیاتر له %20ی خاكی سوریای به‌ده‌سه‌وه‌یه به‌شداری پێناكرێت، وه ئامانجی دووه‌میان له‌م هاوپه‌یمانیه زیندبوونه‌وه‌ی ئه‌و هێزانه‌یه كه جێبه‌جی كه‌ری ئه‌جندای توركیاو سعودیا بوون و ئێستا توشی لاوازێكی زۆر بوونه له‌سه‌ر خاكی سوریا، زیندوكردنه‌وه‌ی ئه‌م هێزانه‌ش دیسان ده‌چیته قاڵبی دژایه‌تی كردنی ده‌سكه‌وته‌كانی گه‌لی كورده‌وه.\nناوبراو وتیشی: یه‌په‌گه‌وه یه‌په‌ژه ئه‌م پلانه گلاَوه‌ی سعودیاو توركیا له ناو ده‌بات كه به‌جدی پلانێكی مه‌ترس داره.\nچاودێرە سیاسیەکە ئه‌وشی ڕاگه‌یاند: ئه‌نجامی ئه‌و هاپه‌یمانیه زوو ئاشكرا ده‌بێت، پێم وایه دوای ئه‌وه‌ی كه دانوستان و گفتوگۆی جدی ده‌كه‌ن ئیتر ده‌ست به دژایه‌تی كردنی گه‌لی كورد ده‌كه‌ن، به تایبه‌ت ئه‌و جۆره ئیداره خۆ به‌ڕێوبه‌ریه‌ی كه ڕۆژئاوای كوردستان ڕاگیاندووه ده‌بێته ئامانجی سه‌ره‌كی ئه‌و هاوپه‌یمانته‌یه.\nTags: توركیاڕۆژئاوای كوردستانسعودیەكه‌كوكمحەمەد نسردینهاوپه‌یمانی ئیسلامی\nحه‌یده‌ر عه‌بادى سه‌ردانى چین ده‌كات\nسەڵاحەدین دەمیرتاش سەردانی روسیا دەكات


رووی سەربازی ئۆپاراسیۆنی (گارە) – Politic Press\nئەم بابەتە 81 جار بینراوە\nلەم كاتەی پێشبینی دەكرا، سوپای توركیا جوڵەیەكی سەربازی بەرەو شەنگال ئەنجامبدات، بە شێوەیەكی ناچاوەڕوانكراو ئەم سوپایە ئۆپاراسیۆنێكی بۆ سەر شاخی (گارە) كە دڵی ناوچەی بادینانە دەستپێكرد. ئەم بادانەوەی توركیا لە شەنگال بۆ گارە، لە كوورترین و پوختەترین لێكدانەوەیدا، ئاماژەیە بە نەبوونی زەمینەی، سیاسی، سەربازی و دیپلۆماسی بۆ ئەوەی توركیا بتوانێ لە شەنگال دیفاكتۆی رۆژئاوای كوردستان دووبارە بكاتەوە.\nبۆ تێگەیشتن لە مەودای بەرفراوانی و بەرتەسكی ئۆپاراسیۆنەكە (ئۆپاراسیۆنی گارە) و بزانین تورك دەخوازن لە شاخی گارە وەكو ناوچەی خواكوڕك و هەفتانین بمێنەوە، یان ئۆپاراسیۆنەكە سنووردارە و ئامانجی تایبەتی هەیە، دەبێت لە رووی جوگرافی ئۆپراسیۆنەكە بخوێنینەوە.\nگەریلاكانی پەكەكە لە دوای (ساڵی 1994) لە گارە گیرساونەتەوە. لەم بەروارە بە دواوە ئەم ناوچەیە بۆتە وێستگەیەكی گرنگی، لۆجستیكی، پەروەردەیی و تەندروستی پەكەكە. لەگەڵ ئەوەشدا سوپای توركیا بۆ جارێكیش ئۆپاراسیۆنی زەمینی بۆ سەر ئەم ناوچەیە ئەنجامنەداوە. هۆكارەكەشی بۆ شوێنی گارە دەگەڕێتەوە كە بە قوڵایی نزیكەی 45 كم لە سنووری باكووری كوردستان دوورە و لە شاخەكانی دیكە دابڕاوە.\nسوپای تورك لە بەرزایی (حەوت تەبەق) لە ئاسمانەوە بە هەلیكۆپتەر هێزی دابەزاندووە. ئەم بەرزایە ستراتیژیترین شوێنی گارەیە. لەلایەك رۆژهەڵات و رۆژئاوای گارە لێك جیادەكاتەوە، لەلایەكەی دیكە، پەیوەندی گارە لەگەڵ چیای پێرس و ناوچەی زێبار، زاپ و ناوچەكانی دیكە دروست دەكات. داگیركردنی ئەم بەرزایە بە واتای بەرتەسكردنەوەی گۆڕەپانی موناوەڕەی پەكەكە دێت كەگرنگترین رەگەزی شەڕی گەریلاییە. بۆیە دابەزاندنی هێز لە حەوت تەبەق ئاماژەیە بە هەوڵی مانەوەی توركیا بۆ مەودا درێژ. بەڵام ئەم ئاماژەیە بەتەنیا بەس نیە بۆ ئەوەی بیسەلمێنێن توركیا دەمێنێتەوە. بەڵكو كۆمەڵە رەگەزێكی دیكەش لە ئارادایە كە بەستنەوەیان بە یەكتر ئەنجامێكی دیارترمان پێ دەبەخشێت.\nبەپێی ئەم مەعلوماتە سنووردارەی لە میدیا بڵاوكراوتەوە، چەقی بۆمبارانی ئاسمانی و جوڵەی زەمینی سوپای توركیا گوندی سیانێ بووە، كە دەكەوێتە ناوەڕاستی شاخی گارە بە دیوی باشووریەوە. گوایە سەرباز، پۆلیس و ئەندامانی میت كە بەدیل لە دەستی پەكەكە دایە لە سیانێ زیندانی كراون. كە بۆ من لۆژیكی نایێت. بەڵام ئەم مەعلوماتە ئاماژەیە بە سنوورداری و كاتیبوونی ئۆپاراسیۆنەكە.\nئاماژەیەكی دیكەی سنوورداری ئۆپاراسیۆنەكە، هێڕشی زەمینی توركیایە تەنیا لە قۆڵێك، چونكە بۆ ئۆپاراسیۆنێكی بەرفراوان و تەنگاوكردنی پەكەكە لە گارە پێویستە لە چەمانكێ كە دەكاتە رۆژئاوای گارە دەست بە جوڵەی زەمینی بكرێت. بەبێ گورز وەشاندن لە سەنگەرەكانی پەكەكە لەم بەرەیە ناتوانرێت مەودای موناوەڕەی پەكەكە بەرتەسك بكرێتەوە كە شەڕی گەریلایی پەیڕەو دەكات.\nئۆپاراسیۆن بێ ئەنجام بوو؟\nبێ ئەوەی بتوانین وڵامی پرسیاری سەرەوە یەكلایی بكەینەوە، كە ئایا توركیا دەیویست گارە بكاتە خواكوڕك و هەفتانینی دووەم، ئۆپاراسیۆنەكە تووشی شكست بوو، دەرفەتی مانەوەی توركیا بەرتەسك بۆتەوە ئەگەر نەڵێین بە تەواوی نەماوە و ناچار بە كشانەوە كراوە.\nبە گوێرەی راگەیاندنی فەرمی توركیا، لە رۆژی یەكەمیندا رائید بوڕاك جۆشكن و پلەدارێكی دیكە بەناوی هاڕون توڕهان كوژراون. لە رۆژی دووەمینیشدا رائید ئەرتوغ گولەر دوای برینداربوونی گیانی لەدەستدا.\nئەمەش ئاماژەیە بە شكستی ئۆپاراسیۆنەكە، چونكە زۆرجار ئۆپاراسیۆنەكانی سوپای توركیا بەهۆی كوژرانی پلەدارێك شكستی هێناوە و تووشی پاشەكشە بووە.\nبۆ ئەنجامگرتن لە ئۆپاراسیۆنی شاخێكی وەكو گارە، مەعلوماتی هەواڵگری گرنگی تایبەتی خۆی هەیە، ئەگەر نەڵێین چارەنووسسازە، پێدەچێت توركیا لەم رووەوە ئەمجارە مەعلوماتی تەواوی نەبێت، یان مەعلوماتی هەڵەی پێدرابێ. سۆسیال میدیا باس لەوە دەكات، كە ئامانجی ئۆپاراسیۆنەكە بە ئامانجگرتنی سەركردەیەكی پەكەكە بووە، كە گوایە ماوەیەكە لە گارە و بەتایبەتی لە دەوروبەری سیانێ گیرساوەتەوە. ئەوەی راستی ئەمەش نیشان دەدات، لێدوانەكەی رەجەب تەیب ئەردۆغان بوو لە رۆژی 8 شوبات واتە دوو رۆژ بەر لە ئوپاراسیۆنی ناوبراو كە دەڵێت:” رۆژی چوارشەممە قسە بۆ میللەت دەكەم، داواتان لێدەكەم گوێم لێبگرن. چەند شتێكی خۆشتان پێشكەش دەكەم”.\nبێدەنگبوونی ئەردۆغان لە رۆژی چوارشەممەی رابردوودا ئاماژەیەكی دیكە لەسەر بێ ئەنجامی ئۆپاراسیۆنی گارە.\nبیرەوەری، لەبری مێژوو!\nدروشمی ناڕازیانی عێراق و بایەخی بۆ ئێستای هەرێم


ئاگری بیرە نەوتەكانی كەركوك كۆنترۆڵ دەكرێت – تۆڕی میدیایی خەڵک\n2020/12/16 - 3:45 PM\nوەزارەتی نەوتی عیراق ڕایدەگەیەنێت، ئەو ئاگرەی لە هەردوو بیرە نەوتی 44 و 33ی كێڵگەی خەباز لە كەركوك كەوتەوە، كۆنترۆڵ كرا.\nئەمڕۆ چوار شەممە، كەریم حەتاب،ـ بریكاری وەزارەتی نەوتی عیراق بۆ كاروباریی دەرهێنانی نەوت لە بەیاننامەیەكدا ڕایگەیاند”بە هەوڵی نیشتمانی و دڵسۆزانە لە كۆمپانیای نەوتی باكوور و لایەنە پشتیوانكارەكانی تر لە كۆمپانیا نیشتمانییەكان، بە هەوڵی خۆیی توانرا ئەو ئاگرەی لە بیرە نەوتی 44ی كێڵگەی نەوتی خەباز كەوتبۆوە، بەكاتێكی پێوانەیی و بەشێوەیەكی بێ پێشینە كۆنترۆڵ بكرێت”.\nهەر لە بەیاننامەكەدا هاتووە”هەوڵە نیشتمانییە دەڵسۆزەكان لەلایەن كارمەندانی كەرتی نەوت و بە سەرپەرشتی و بەودواداچوونی ئیحسان عەبدولجەبار وەزیری نەوت بەردەوامن لە كوژاندنەوەی ئاگری بیری 33 لە كێڵگەی خەباز، ئەمەش باشترین وەڵامە بۆ تیرۆری كوێرانە كە سامانی نیشتمانی و ئابوری نیشتمانی دەكاتە ئامانج”.\nئاگركەوتنەوەعيراقكەركوككۆمپانیای نەوتی باكوورنەوتی كەركوكهەرێمی كوردستانوەزارەتی نەوتی عیراق


بیمه‌ى بێكارى ده‌رچوانى ئاماده‌ییه پیشه‌ییه‌كان و په‌یمانگاكانى وه‌زاره‌تى په‌روه‌رده ناگرێته‌وه\nموضوع: بیمه‌ى بێكارى ده‌رچوانى ئاماده‌ییه پیشه‌ییه‌كان و په‌یمانگاكانى وه‌زاره‌تى په‌روه‌رده ناگرێته‌وه\nكوردیو - هه‌ولێرـ سةمير شيَخ مةمةند\nدواى ئه‌وه‌ى حكومه‌تى هه‌رێم برِیاریدا مانگانه برِى 150 هه‌زار دینار وه‌كو بیمه‌ى بێكارى بداته ئه‌و كه‌سانه‌ى كه ده‌رچووى زانكۆ و په‌یمانگاكانن و دانه‌مه‌زراون تا ئه‌وكاته‌ى كارییان بۆ ده‌دۆزرێته‌وه یا خود داده‌مه‌زرێن به‌لاَم ئه‌وبریاره ده‌رچوانى ئاماده‌ییه پیشه‌ییه‌كان و په‌یمانگاكانى سةربة وه‌زاره‌تى په‌روه‌رده ناگرێته‌وه .\nسه‌رچاوه‌یه‌ك له‌وه‌زاره‌تى كاروكاروبارى كۆمه‌ڵایه‌تى تایبه‌ت به‌كوردیوى راگه‌یاند: به‌پێى ئه‌ونوسراوه‌ى له‌ئه‌نجومه‌نى وه‌زیرانى هه‌رێم بۆمان هاتووه بیمه‌ى بێكارى ته‌نها ده‌درێته ئه‌و كه‌سانه‌ى كه‌ده‌رچووى زانكۆ حكومییه‌كانى هه‌رێمن و دانیشتووى هه‌رێمن ، بۆ ده‌رچووانى په‌یمانگاكان بیمه‌كه ته‌نها ئه‌وكه‌سانه ده‌گرێته‌وه كه‌ده‌رچووى په‌یمانگاحكومییه‌كانى سه‌ر به‌ده‌سته‌ى په‌یمانگاكانن و سه‌ربه‌وه‌زاره‌تى خوێندنى باڵان ، واته بیمه‌كه ئه‌و كه‌سانه ناگرێته‌وه كه‌سه‌ر ده‌رچووى ئه‌و په‌یمانگایانه‌ن كه‌سه‌ر به‌وه‌زاره‌تى په‌روه‌رده‌ن وه‌كو( په‌یمانگاى وه‌رزشى و كۆمپیوته‌رى و هونه‌ره‌جوانه‌كان ) و ئه‌و كه‌سانه‌ش ناگرێته‌وه كه ده‌رچووى ئاماده‌ییه پیشه‌سازییه‌كانن وه‌كو( ئاماده‌یى بازرگانى و پیشه‌سازى ) .\nئه‌و سه‌رچاوه‌یه ئاشكراشیكرد" بیمه‌ى بێكارى ته‌نها بۆماوه‌ى 6 مانگ خه‌رجده‌كرێت و دواتر نازانین ماوه‌كه درێژ ده‌كرێته‌وه یاخود كۆتایى پێدێت"\nجێگه‌ى ئاماژه‌یه له‌ئێستادا ژماره‌یه‌كى له‌په‌یمانگاى وه‌رزشى و كۆمپیوته‌رو هونه‌ره‌جوانه‌كان هه‌ن له‌هه‌رێمى كوردستاندا و سالاَنه‌ش به‌سه‌دان خوێندكارله‌م په‌یمانگایانه‌دا ده‌رده‌چن وتائێستاش به‌شێكى زۆریان دانه‌مه‌زراون.\nالموضوع الأصلي : بیمه‌ى بێكارى ده‌رچوانى ئاماده‌ییه پیشه‌ییه‌كان و په‌یمانگاكانى وه‌زاره‌تى په‌روه‌رده ناگرێته‌وه // المصدر : منتدياتحلبجةنت // الكاتب: ibn islam\nبیمه‌ى بێكارى ده‌رچوانى ئاماده‌ییه پیشه‌ییه‌كان و په‌یمانگاكانى وه‌زاره‌تى په‌روه‌رده ناگرێته‌وه , بیمه‌ى بێكارى ده‌رچوانى ئاماده‌ییه پیشه‌ییه‌كان و په‌یمانگاكانى وه‌زاره‌تى په‌روه‌رده ناگرێته‌وه , بیمه‌ى بێكارى ده‌رچوانى ئاماده‌ییه پیشه‌ییه‌كان و په‌یمانگاكانى وه‌زاره‌تى په‌روه‌رده ناگرێته‌وه ,بیمه‌ى بێكارى ده‌رچوانى ئاماده‌ییه پیشه‌ییه‌كان و په‌یمانگاكانى وه‌زاره‌تى په‌روه‌رده ناگرێته‌وه ,بیمه‌ى بێكارى ده‌رچوانى ئاماده‌ییه پیشه‌ییه‌كان و په‌یمانگاكانى وه‌زاره‌تى په‌روه‌رده ناگرێته‌وه , بیمه‌ى بێكارى ده‌رچوانى ئاماده‌ییه پیشه‌ییه‌كان و په‌یمانگاكانى وه‌زاره‌تى په‌روه‌رده ناگرێته‌وه\nإذا وجدت وصلات لاتعمل في الموضوع او أن الموضوع [ بیمه‌ى بێكارى ده‌رچوانى ئاماده‌ییه پیشه‌ییه‌كان و په‌یمانگاكانى وه‌زاره‌تى په‌روه‌رده ناگرێته‌وه ] مخالف ,, من فضلك راسل الإدارة من هنا


ناڕه‌زایه‌تیی كرێكارانی شاره‌داریی مه‌نته‌قه دووی خۆڕه‌م ئاباد – کۆمەڵە\nكرێكارانی فه‌زای سه‌وزی شاره‌داریی مه‌نته‌قه دووی خۆڕه‌م ئاباد، ڕۆژی سێشه‌ممه ٢٣ی به‌فرانبار، له ناڕه‌زایه‌تیی به په‌رداخت نه‌كرانی بڕی چه‌ندین مانگ حه‌قده‌ست و مه‌زایایان، له به‌رامبه‌ر بینای شاره‌داریی ئه‌مشاره ده‌ستیاندایه كۆبوونه‌وه.\nبه پێی ڕاپۆرته‌كان، ئه‌م كرێكارانه كه ژماره‌یان نزیكه‌ی ٥٠ كه‌س دبێ و له به‌شه‌كانی فه‌زای سه‌وز و له‌ژێر به‌رپرسایه‌تی شیركه‌تێكی په‌یمانكاری كار ده‌كه‌ن، ده‌ڵێن: له ٨ مانگ له‌مه‌وبه‌ره‌وه هه‌تا ئێستا هیچ حه‌قده‌ستێكیان پێ نه‌دراوه. ده‌شڵێن: سه‌ره‌ڕای دواخرانی حه‌قده‌سته‌كانیان، حه‌قی بیمه‌كانیشان به سازمانی ته‌ئمینی ئیجتماعی په‌رداخت نه‌كراوه و ئه‌مه له‌حاڵێكدایه كه سه‌همی ٧ له‌سه‌دی حه‌قی بیمه‌كانیان له حه‌قده‌سته‌كانیان كه‌م كراوه‌ته‌وه.\nدرێژه‌ی كۆبوونه‌وه‌ی كرێكارانی كارخانه‌ی پارس پامچاڵی قه‌زوێن


پەیوەندی نێوان دەسەڵات و هێزه کۆمەڵایه‌تیه‌كان لە هه‌رێمی كوردستاندا – Standard Kurd\nلەلایەن ستاندار Posted on ئه‌یلول 20, 2018 ئه‌یلول 20, 2018 1485 جار بینراوە 0 سەرنج\nزانستی کۆمەڵناسی سیاسی دەپڕژێتە سەر باسی پەیوەندی نێوان دەسەڵات و کۆمەڵگا ، کە چۆن ئەم دوو بوارە جیاوازە کارلێک دەکەن ، بەتایبەتی باس لە گاریگەری هێز و گڕوپە کۆمەڵایەتیەکان دەکات لەسەر دەسەڵات ، بەو پێیەی کە حیزبە سیاسیەکان گوزارشت و زادەی واقعێکی کۆمەڵایەتین، واتە حیزب ڕەنگدانەوەی هێز و گڕوپە کۆمەڵایەتیەکانە.\nلێرەدا ئێمە باس لە پەیوەندی ئەم دوو بوارە جیاوازە دەکەین لە ڕوانگەی دوو جۆر کۆمەڵگای لێکجیاواز ئەوانیش (کۆمەڵگای پلۆڕال ـ فرەیی لەگەڵ کۆمەڵگای جەماوەری) ، پرسیاری سەرەکیش ئەوەیە کە ئایا لەم جۆرە کۆمەڵگایانەدا چ جۆرە پەیوەندیەک لە نێوان دەسەڵات و کۆمەڵگا هەیە ، بە مانایەکیتر ئایا دەسەڵات و حیزبەکان خەڵک و کۆمەڵگا مۆبیلیزە و ئاڕاستە دەکەن یاخود بە پێچەوانەوە گڕوپ و هێزە کۆمەڵایەتیەکان حیزبەکان و دەسەڵات مۆبیلیزە دەکەن ؟ وە ئایا کامەیان کاریگەری زیاتر لەسەر ئەویتر دادەنێت؟\nکۆمەڵگای پلۆڕال کۆمەڵگایەکە پێکدێت لە چەندین گڕوپی جۆراو جۆری خاوەن بەرژەوەندی، کە زۆربەی ئەندامانی ئەم کۆمەڵگایە لە ڕێگەی ئەندامبوون لەم گڕوپە جۆراوجۆرانە بە جوانی ڕێکخراون بەمەش درک بە بەرژەوەندیەکانیان دەکەن و هێزێکی فشار لە بەرامبەر دەسەڵات دروست دەکەن، ئەم گڕوپ و هێزە کۆمەڵایەتیانە لە چەندین ڕێگای وەک دابینکردنی ئابوونە و بودجەی حیزبەکان و پارەدارکردنی کاندیدەکانی هەڵبژاردن و کۆکردنەوەی دەنگ و لە ئەستۆگرتنی بەشێکی زۆری تێچوونی حیزبەکان دەتوانن کاریگەری زۆر لەسەر حزبەکان دروست دەکەن بەتایبەتی یەکێتیە پیشەسازی و بازرگانی و کرێکاریەکان و ……. هتد ، بەم پێیە حیزب دەکەوێتە ژێر کاریگەری گڕوپ و هێزە کۆمەڵایەتیەکان بەمەش حیزب ناتوانێت سیاسەتێک دابڕێژێت دژی کۆمەڵگا وە ناتوانێت بە ئارەزووی خۆی کۆمەڵگا ئاڕاستە بکات بە سیاسەتێکی دیماگۆجی و ووتارە سحریەکانیان چونکە پەیوەندی نێوان حیزب و گڕوپەکان یاخود دەسەڵات و کۆمەڵگا لەسەر بنەمای بەرژەوەندی دوولایەنە نەک لەسەر بنەمای عەطف و سۆز و وڕووژان ، کەواتە لە کۆمەڵگای پلۆڕال گڕوپ و هێزە کۆمەڵایەتیەکانی (کۆمەڵگا) گاریگەری لەسەر حیزبەکان ( دەسەڵات) دروست دەکەن ، وە حیزب وەک سەرخانیی ژێرخانی گروپەکانی کۆمەڵگایە، بەم پێیە هەرکاتێک حیزب بیەوێ لە دژی کۆمەڵگا و هێزە کۆمەڵایەتیەکان سیاسەتێک بگرێتەبەر ئەوا یەکسەر گڕوپە کۆمەڵایەتیەکان دەتوانن قەیرانی بۆ دروست بکەن و فشاری بۆ بێنن ، بەم پێیە حیزب دەبێت هەموو هەوڵی خۆی بخاتەگەڕ بۆ ئەوەی لە سیاسەتەکانیدا لە خزمەتی هێز و گڕوپە کۆمەڵایەتیەکاندا بێت.\nکۆمەڵگای جەماوەری بریتیە لەو کۆمەڵگایەی کە تاکەکان ئەو هۆشیاریەیان نیە کە وەکو گڕوپ کار بکەن و یەکێتی پێکبهێنن لە بەرامبەر دەسەڵات ، وە ئەگەر گڕوپیشیان هەبێت ئەکتیڤ نین بەڵکو ئاراستەکراو و دروستکراوی خودی حیزبەکانن ، لێرەدا پەیوەندی نێوان جەماوەرێکی حەماسی و ڕێبەرێکی پیرۆزکراو هەیە ، جەماوەر وەکو مەکینەیە دەسەڵات چۆنی بوێ ئاوا ئاڕاستەی دەکات بەمەش زۆربەی جار لەم کۆمەڵگا جەماوەریانە حیزبی فاشیزمی سەرهەڵدەدات چونکە دەسەڵات چۆنی بوێ ئاوا کۆمەڵگا مۆبیلیزە دەکات ، بەمەش لێرەدا پەیوەندیەکە بە پێچەوانەیە ، حیزب کۆمەڵگا و گڕوپە وەهمیەکانی نێو کۆمەڵگا ئاراستە دەکات و کاریگەریان لەسەر دروست دەکات.\n“حیزبە سیاسیەکان گوزارشت و زادەی واقعێکی کۆمەڵایەتین، واتە حیزب ڕەنگدانەوەی هێز و گڕوپە کۆمەڵایەتیەکانە”\nلێرەدا ئەگەر شیکردنەوە بۆ پەیوەندی نێوان کۆمەڵگا و دەسەڵات بکەین لە هەرێمی کوردستاندا ئەوا سەرەتا دەبێت هێز و گڕوپە کۆمەڵایەتیەکان بناسین ، وە باس لە چۆنیەتی سەرهەڵدان و ڕۆڵیان بکەین پاشان بۆمان دەردەکەوێت کە ئایا کۆمەڵگای ئێمە کۆمەڵگایەکی پڵۆڕال و کارتێکەرە یان کۆمەڵگایەکی جەماوەری و کارتێکراوە، ئایا ئەوە هێز و گڕوپە کۆمەڵایەتیەکانن کە حیزب و دەسەڵات مۆبیلیزە دەکەن یان بە پێچەوانەوە حیزب کۆمەڵگا مۆبیلیزە دەکات؟\nبەشێوەیەکی گشتی لە کۆمەڵگای ئێمەدا دوو جۆر گڕوپی کۆمەڵایەتی بوونیان هەیە ، یەکەمیان گڕوپە (نافەرمی و لکاوەکان) وەکو خێڵ و عەشیرەت و بنەماڵە کە ئەمە تایبەتمەنیەکی هەموو کۆمەڵگایەکی سونەتی و کلاسیکیە ، هەروەها کەمینە نەتەوەکان و کەمینە ئایینیەکان ، کە ئەندام بوون تیایدا داخراوە لەسەر بنەمای ئینتسابیە .\nکۆمەڵگای پلۆڕال کۆمەڵگایەکە پێکدێت لە چەندین گڕوپی جۆراو جۆری خاوەن بەرژەوەندی، کە زۆربەی ئەندامانی ئەم کۆمەڵگایە لە ڕێگەی ئەندامبوون لەم گڕوپە جۆراوجۆرانە بە جوانی ڕێکخراون بەمەش درک بە بەرژەوەندیەکانیان دەکەن و هێزێکی فشار لە بەرامبەر دەسەڵات دروست دەکەن، ئەم گڕوپ و هێزە کۆمەڵایەتیانە لە چەندین ڕێگای وەک دابینکردنی ئابوونە و بودجەی حیزبەکان و پارەدارکردنی کاندیدەکانی هەڵبژاردن و کۆکردنەوەی دەنگ و لە ئەستۆگرتنی بەشێکی زۆری تێچوونی حیزبەکان دەتوانن کاریگەری زۆر لەسەر حزبەکان دروست دەکەن بەتایبەتی یەکێتیە پیشەسازی و بازرگانی و کرێکاریەکان\nدووەمیان گڕوپە فەرمییەکانن وەکو ڕێکخراوەکانی کۆمەڵگەی مەدەنی و گڕوپەکانی فشار و خاوەن بەرژەوەندی کە ئەندام بوون تیایدا ئیکتسابیە واتە خۆت دەچیتە ناوی و ئەندامیەتی بەدەست دەهێنی .\nیەکەمیان واتە خێڵ و عەشیرەتەکان لەبەرامبەر هەندێک سوودی ماددی وەک دیوەخانە و دامەزراندنی چەند کەسانێک و ئیش و کار بەڕێکردنیان لەدامەزراوەکان لە لایەن حیزبی دەسەڵات ….. ئیڕادە و ڕۆڵی کۆمەڵایەتی خۆیان بە دەسەڵات فرۆشتیە بەم شێوەیە ناتوانن هیچ فشار لەسەر دەسەڵات دروست بکەن بە ئامانجی گۆڕینی سیاسەتێک یان بتوانن حیزبی دەسەڵات مۆبیلیزە بکەن لە ڕێگای نفوز و کاریگەریانەوە . بەڵکو بە پێچەوانەوە ئەوان بوونەتە بەشێک لە ویستی دەسەڵات چونکە بوونی ئەم گڕوپانە پەیوەستە بە چەقبەستووی کۆمەڵگا.\nهەر جۆرە گۆڕانکاریەک و گەشەسەندنێکی کۆمەڵایەتی و کرانەوەیەک دەبێتە هۆی لاوازبوون و لە ناوچوونی ئەم گڕوپە داخراو و پارێزکارانە . ئەمانە بە عەقڵیەتێکی کلاسیکیەوەن هیچ بەرنامە و پڕۆگرامێکیان نیە بۆ ڕەوتی گەشەسەندنی گۆمەڵگا ، وە ناشیانەوێت پێکهاتەی کۆمەڵگا گۆڕانکاری بەسەردا بێت چونکە هەر بەرەو پێشچوون و گۆڕانکاریەک لە پێکهاتەی کۆمەڵگا یەکسانە بە لاوازبوون و لە ناو چوون نەمانی ڕۆڵی ئەوان هەروەها دەبێتە هۆی نەمانی ئەو پوان و ئیمتیازاتانەی کە لە دەسەڵات وەریدەگرن لە بەرامبەر ملکەچی و گوێڕایەلیان، بۆیە ئەوان هیچ ناڕەزایەتیەک دەرنابڕن بەرامبەر دۆخی هەیی چەقبەستوو.\n“خێڵ و عەشیرەتەکان لەبەرامبەر هەندێک سوودی ماددی وەک دیوەخانە و دامەزراندنی چەند کەسانێک و ئیش و کار بەڕێکردنیان لەدامەزراوەکان لە لایەن حیزبی دەسەڵات ….. ئیڕادە و ڕۆڵی کۆمەڵایەتی خۆیان بە دەسەڵات فرۆشتیە بەم شێوەیە ناتوانن هیچ فشار لەسەر دەسەڵات دروست بکەن”\nلەسەر ئەم بنەمایە دەسەڵاتیش نایەوێت ھیچ گۆڕانکاری گەشەکردنێکی کۆمەڵایەتی بێتە کایەوە چونکە ئەو کۆمەڵگایانەی لەسەر پێکھاتەیەکی خێلەکی وەستاون دەستەمۆکردنیان لەلایەن دەسەڵاتەوە زۆر ئاسان دەبێت . سەرۆکی خێل یان عەشیرەت بەچەند پوان و ئیمتیازاتێک لایەنگیری بکە ، ئیتر دەست و پێوەندەکانی خوارەوەش ئۆتۆماتیکی رازیدەبن بەمەش ئەم ئەرکە قورسە لەسەر حیزبی دەسەڵات لادەچێت کە بچێت یەک یەک تاکەکان رازیبکات . ھەر بۆ ئەم مەبەستەش ئێستا دەبینین لە کاتی ھەڵبژاردندا حیزبی دەسەڵات لە ھەموو خێل و عەشیرەتێک کانددیدی خۆی ھەیە ھەم لە پێناو رازیکردنیان ھەم ھەم لەپێناو راکێشان و کۆکردنەوەی دەنگ لێیان .\nبەم پێیەش دەسەڵاتیش ناتوانیت بەھیچ جۆرێک چاکسازی ریشەیی و گشتگیر ئەنجامبدات چونکە پێکھاتەی خێلەکی دژی مەدەنیەت و ملکەچیە لە ھەمبەر یاسا . خێلەکان ھەمیشە لەگەل ئەوەدان کە بەرێککەوتن لەگەڵ ھێزێک یا حیزبی دەسەڵاتدار پارێزگاری لە ھێز و ھەژموونی کۆمەڵایەتی خۆیان بکەن و وەکو خەلکی گشتی یەکسان نەبن لە ھەمبەر یاسای مەدەنی بۆیە تا ئێستاش لە بابەتی شەڕ و کوشتن دان بە یاسا دانێن و ئامادەنین بچنە دادگا ئیتر خودی دەسەڵات خۆی ئاشتەوایی کۆمەڵایەتیان بۆ دەکات !!! بەکورتی لەنێوان خێلەکان و دەسەڵات بەرژەوەندیەکی ئاڵۆگۆر ھەیە لەسەر حسابی گەندەڵی و پێشێلکردنی یاسا.\nبە هەمان شێوە کەمینە نەتەوەکان و ئایینەکان وەک پیشەی هەمیشەییان لە پێناو امتیازات و پارێزگاری بوون و مانەوەیان لەگەڵ هەموو دەسەڵات و حکومەتە یەک لە دوای یەکەکان خۆیان گونجاندووە، هیچ ڕۆلێکیان نەبینیوە وەک گڕوپێکی ئیتنی و ئایینی لە کۆمەڵگادا بەڵکو بەردەوام پاشکۆیەتی دەسەڵاتیان قبوڵبکردووە ، بەردەوام دەستبەرداری ئیرادەی خۆیان بوونە بۆ دەسەڵات لە پێناو پوان و ئیمتیازات، بەم شێوەیە ئەم گروپە لکاو نەسەبیانە لەلایەن دەسەڵات پارەداردەکرێن و دەپارێزرێن بەمەش پەیوەندیەکە پێچەوانە دەبێتەوە واتە دەسەڵات کاریگەری لەسەر ئەم گڕوپانە دادەنێت، وە بە ئارەزووی خۆی چۆنی بیەوێت وا مۆبیلیزەیان دەکات.وە زۆر بەروونی دەبینرێت چ لە پەرلەمان یا لەدەرەوەی پەرلەمان بە ھەموو شێوەیەک پاشکۆی ئیرادەی دەسەڵاتن بە ھیچ شێوەیەک بەرھەڵستکاری سیاسەتەکانی حیزبی دەسەڵات ناکەن .\nجۆری دووەمیان کە خۆی بەرجەستە دەکات لە گڕوپ و رێکخراوە فەرمیەکانی کۆمەڵگەی مەدەنی، ئەمانە لە هەر کۆمەڵگایەکی پلۆڕالدا ڕۆڵی بەر چاویان هەیە لە کەمکردنەوەی دەسەڵاتی حیزبەکان لەسەر داڕشتنی سیاسەتی گشتی ووڵات و گێڕانی ڕۆڵی پارێزگاریکردن لە بەرژەوەندیەکانی کۆمەڵگا لە هەمبەر دەسەڵاتدا، ڕێگریکردن لەوەی دەسەڵات بە ئارەزووی خۆی خەڵک هەڵخەڵەتێنێ و ئاڕاستەیان بکات ئەویش وەک ئاماژەمان پێدا بە هۆی ئەو کاریگەریانەی کە لەسەر دەسەڵات دایدەنێن لە ڕێگا جۆراوجۆرەکانەوە بەتایبەتی پارەدارکرنی حیزب. بەڵام ئەوەی جێگای ئاماژەیە لە کۆمەڵگای ئێمەدا دیسان پەیوەندیەکە بە پێچەوانەیە ، لێرەدا ئەم گڕوپە کۆمەڵایەتیانە لەلایەن خودی حیزبەکانەوە دروست دەکرێن ، وە هەر لە لایەن ئەوانیشەوە ئاڕاستە دەکرێن، حیزب و دەسەڵات هەڵدەستێ بە پێدانی و دابینکردنی بودجە و موچەی مانگانەیان بە پێچەوانی کۆمەڵگا پلۆڕال و پێشکەوتووەکان کە گڕوپەکان حیزب و دەسەڵات پارەدار دەکەن ، بەمەش بێگومان ئەم گڕوپە بە ناو مەدەنی و کۆمەڵایەتیانە دەکەونە ژێر کاریگەری حیزبی دەسەڵاتدار ، ئیتر ناتوانن وەک هێزێکی کۆمەڵایەتی هیچ فشارێک لەسەر دەسەڵات دروست بکەن ، وە نەیانتوانیوە تا ئێستا بەرگێکی مەدەنی بەبەر کۆمەڵگای کوردی بکەن بەڵکو وەک دووکانێکی بازرگانیان لێهاتووە تەنها خەریکی موچە و بودجە وەرگرتنن لە حزب و دەسەڵات. بەمەش دیسان هەر ئەوە حیزب و دەسەڵاتە کە کاریگەری لەسەر کۆمەڵگا و گڕوپەکانی نێویدا دەنێت ، وە چۆنی بیەوێ ئاوا ئاڕاستە و مۆبیلیزەیان دەکات .\n“گڕوپ و رێکخراوە فەرمیەکانی کۆمەڵگەی مەدەنی، ئەمانە لە هەر کۆمەڵگایەکی پلۆڕالدا ڕۆڵی بەر چاویان هەیە لە کەمکردنەوەی دەسەڵاتی حیزبەکان لەسەر داڕشتنی سیاسەتی گشتی ووڵات و گێڕانی ڕۆڵی پارێزگاریکردن لە بەرژەوەندیەکانی کۆمەڵگا لە هەمبەر دەسەڵاتدا”\nئەگەر بێتو نموونەیەک بهێنینەوە ئەوا دەبینین چەندین ڕێکخراو هەیە بە ناوی ئافرەت و ژن و خوشکان …….هتد کە هەر یەکان لەلایەن حیزبێک پارەداردەکرێت، وە ئیڕادەیان لەدەست حیزبەکەیتیان بەم پێیە بۆ بەرگریکردن لە مافی ئافرەت یاخود ئەگەر بیانەوێت پڕۆژەیاسایەک پێشکەش بکەن ناتوانن هیچ فشارێک دروست بکەن چونکە ئەمانە نە پارە بە حیزبەکان دەدەن تا هەڕەشەی بڕینیان لێ بکەن وە نە دەتوانن بڵێنە حیزبەکەیان دەنگت پێنادەین چونکە وەک ووتمان حیزب کاریگەری لەسەر ئەوان هەیە بەڵام ئەگەر بێتوو یەک ڕێکخراوی مەدەنی هەبێت لەم بارەیەوە وە خۆیان لە ڕێگەی ئابوونەی ئەندامانیان بودجە پەیدا بکەن واتە هیچ کاریگەریەکی دەرەکیان لەسەر نەبێت ، وە بتوانن هەزاران ئەندام و لایەنگر لە شار و شارۆچکە جیاوازەکان کۆبکەنەوە بەم شێوەیە دەبنە هێزێکی کۆمەڵایەتی کاریگەر وە دەتوانن لە ڕێگەی نفوزی زۆری ئەندام و لایەنگرانیان ببنە سەنگ و قوڕسای هەڵبژاردن بەمەش دەتوانن کاریگەری لەسەر حیزب و دەسەڵات دروست بکەن . لێرەدا ڕۆڵی ئافرەتانمان وەک نموونەیەک شیاوکردە هێناوەتەوە ئەگینا ئەم نموونە بەسەر هەموو هێزەکۆمەڵایەتیەکان جێبەجێ دەبێت ئەگەر بتوانن وەک گڕوپێکی خاوەن ئیڕادە و فشار خۆیان ڕێکبێخن.\nلە ئەنجام دا دەتوانین بڵێین یەکێک لە گرینگترین ئەو هۆکارانەی کە بووەتە هۆی بێدەنگی و کپ بوون و مردووی کۆمەڵگای ئێمە لەنێو ئەو هەموو قەیران و نادادوەری سوکایەتیکردن بە ژیان و بژێو و کەڕامەت تاکەکەس ،نەبوونی هێز و گڕوپە کۆمەڵایەتیە رێکخراو و چاڵاکەکانن کە فشار و کاریگەری لەسەر دەسەڵات دروست بکەن ئەویش وەک لەسەرەوە ئاماژەمان بە هۆکارەکەیدا ، وە ئەوەی کە دەمینێتەوە چەند دەنگێکی ناڕازی لابەلاو ڕێکنەخراوە لە چوارچێوەی گڕوپ و یەکێتیەکی خاوەن ئیڕادە و سەربەخۆ ئەم دەنگە لابەلایانەش هیچیان پێناکرێت.\nبڵاوکراوەی پێشووشەڕی گەرمی نێوان یەکێتی و پارتی لەو هەفتەیەدا دەبێت\nبڵاوکراوەی نوێترکوردستان داشی شترەنجی زلهێزەکان


بەهێز یان لاواز - قەڵەم\nدرەختێکی ساجی لەخۆڕازی لە دارستانێکدا دەژیا. بڵیند و بەهێز بوو. لەتەنیشتیدا کەوەرەێکی بچوکیش دەژیا. ساجەکە روویکردە کەوەرەکە و گوتی "من جوان و بەهێزم. کەس ناتوانێ من شکست بدا." کەوەرەکە وەڵامی دایەوە "هاوڕێی خۆشەویست، لەخۆڕازیبوونی زۆر زەرەمەندە. بەهێزەکانیش رۆژێک دەکەون."\nدرەختە ساجەکە گوێی بەم وشانە نەدا و، بەردەەوام بوو لە پیاهەڵگوتن بە خۆیدا.\nبایەکی بەهێز هەڵیکرد. ساجەکە بەهێز راوەستا. تەنانەت کاتێک بارانیش باری بە بڵاوکردنەوەی گەڵاکانی هەروا بەهێز راوەستا. کەوەرەکە خۆی نەگرت و خواربووەوە. درەختی ساجەکە گاڵتەی پێکرد.\nکاتێک دونیا ئارام هەڵگەڕایەوە، کەوەرەکە راست بووەوە. سەیری دەورووبەری خۆی کرد. چاوی بە درەختە لەخۆباییەکە کەوت کە لەسەر زەوی کەوتبوو.\nلەخۆبایی بوون لەپێش کەوتندا دێت.


سەرەڕای داخستنی سنوور 400 کەس لە هەرێمەوە گەیشتنەوە ڕۆژئاوا\nنزیکەی مانگێکە سنووری نێوان ڕۆژئاوای كوردستان و هەرێم لە بەری هەرێمی کوردستانەوە داخراوە، لەو ماوەیەدا سەدان کەس لە ڕۆژئاواوە بۆ هەرێم و بە پێچەوانەوە ڕێگەیان پێدراوە گەشتبكەن.\nدوێنێ پێنج شەممە 400 کەس لە هەرێمی کوردستانەوە گەیشتنەوە ڕۆژئاوای کوردستان، ئەوەش دوای ئەوەی خاڵی سنووریی پێشخابوور ماوەی مانگێکە داخراوە و تەنها ڕێگا بەو کەسانە دەدرێت هاتوچۆ بکەن، کە مافی مانەوەی هەردوولایان هەیە، یاخود کەسانی بیانی بوون.\nبڕیارە لە ئەمڕۆوە دەرگای خاڵە سنوورییەکە بەڕووی کارمەندانی ئەو ڕێکخراوە مرۆییانەدا بکرێتەوە کە لە ڕۆژئاوای کوردستان کاردەکەن.\nداخستنی دەروازەی پێشخابوور، دوای ئاڵۆزییەک لە 15ی کانوونی یەکەمدا هات، ئەگەرچی ئیدارەی خۆسەر کاریگەریی نەرێنیی داخستنی سنوورەکەی بەسەر خەڵکی ڕۆژئاواوە خستووەتەڕوو، بەڵام هێشتا لەلایەن پارتی دیموکراتی کوردستانەوە بڕیاری کردنەوەی یەکجارەكی نەدراوە.\nپێشتر ئیدارەی خۆسەر لە ڕۆژئاوای کوردستان لیژنەیەکی بۆ دانوستاندن لەگەڵ حکومەتی هەرێم پێکهێنابوو، لیژنەکە قسەیان لەگەڵ مەزڵوم عەبدی، فەرماندەی گشتیی هەسەدە و نێچیرڤان بارزانی، سەرۆکی هەرێمی کوردستان کردووە، لەگەڵ ئەوەشدا ئەمریکا چاودێریی ئەو هەوڵانە دەکات.\nپیاوێكی هیندی 11 ژەم ڤاكسینی دژەكۆرۆنای وەرگرتووە\nڕێکخراوی لێبوردنی نێودەوڵەتی چەند ڕاسپاردەیەک دەداتە حکومەتی هەرێم\nڕێکخراوی لێبوردنی نێودەوڵەتی (ئەمینستی) لە ڕاپۆرتێکدا چەند ڕاسپاردەیەک ئاڕاستەی حکومەتی هەرێم و بەغداد دەکات سەبارەت بە مامەڵەکردن لەگەڵ…\nئیدارەی ڕاپەڕین.. لە ڕووداوێکی ئاگرکەوتنەوەدا مامۆستایەك گیانیلەدەستدا\nلە ناحیەی سەروچاوەی سەر بە ئیدارەی راپەڕین، ئاگر لە ماڵێک کەوتەوە و کەسێک کە پیشەی مامۆستا بوو گیانیلەدەستدا.…\nتەندروستیی سلێمانی كارتی ڤاكسین وەك مەرجی ڕاییكردنی مامەڵە دیاریدەكات\nهەر بازرگان و خاوەنكارێك كارتی ڤاكسینی پێنەبێت لەلایەن بەڕێوەبەرایەتیی تەندروستیی سلێمانییەوە مامەڵەی بەڕێناكرێت. بەڕێوەبەرایەتیی گشتیی تەندروستیی سلێمانی لە…\nلە کۆبوونەوەیەکی نێوان بەڕێوبەری بەنداوەکانی عێراق و بەرپرسانی بەنداوەکانی دەربەندیخان و دوکان و حەمرین بڕیاردراوە کە ئاوی بەنداوەکان…


| وتەی سوەیدی کوڕی سامت وە ئیسلام بوونی ئیاس کوڕی موعاذ |\nیەکێک لەوانەی کە خوای گەورە بۆ پشتیوانانی کرد لە هۆزی ئەوس و خەزرەج ئەوان گوێیان لێ دەبوو کە دۆستە یەهودیەکانیان لە مەدینە پێیان دەووتن: کە پێغەمبەرێک لەم سەردەمە هاتووە ، پەیمانی لەگەڵ دەبەستین وە سەریدەخەین ، وە دەیان ووت: لەگەڵتان دەجەنگین و دەتانکوژین بەشێوەی کوشتنی قەومی عاد ، پشتیوانان حەجیان دەکرد ، (هەروەک چۆن عەرەب حەجیان دەکرد) بەڵام یەهودیەکان نەیان دەکرد. کاتێک ئەوس و خەزرەج ئەیانبینی پێغەمبەری خوا پانگەواز ئەکا لەنێو خەڵک بۆ لای خوا ، وە نیشانەکانی ڕاستگۆییان لە پێغەمبەری خوادا دەبینی ، وتیان: واللە ئا ئەوە ئەو پێغەمبەرەیە کە یەهودییەکان بەڵێنی هاتنیان دابوو دەبا ئێمە دەستپێشخەر بین.\nوە سوەیدی کوڕی سامت کە برای بنی عمر و کوڕی عوف کوڕی ئەوس هات بۆ مەککە ، پێغەمبەری خوا بانگی کرد بۆ ئیسلام بەڵام نە ڕەتی کردەوە و نە وەڵامی دایەوە ، ڕۆشت بۆ مەدینە ، هەندێکیان کوژران لە جەنگەکاندا ، سوەید کوڕە پوری عبدالمطلب بوو. دوایی باوکی حەیسەر ئەنەس کوڕی ڕافع هات بۆ مەککە لەنێو گەنجەکانی هۆزەکەیدا ، لە بنی عبد الأشهل ، داوای پەیمان بەستنیان کرد ، وە پێغەمبەری خوا بانگی کردن بۆ ئیسلام ، ئیاس کوڕی معاذ کە گەنجێکی ڕەوان بێژ بوو لەنیویاندا ووتی: ئەی گەلەکەم ، واللە ئا ئەوە (واتا پێغەمبەری خوا) خێرترە لەوەی کە ئێمە بۆی هاتووین ، باوکی حەیسەر هەڵچوو و لێیدا ، بێ دەنگ بوو ، پەیمان نامەکە نەبەسترا گەڕانەوە بۆ مەدینە ، ئەوترێ: کە ئیاس کوڕی ،معاذ بە موسڵمانی مرد.\n| سه‌رچاوه : الفصول فی سیرة الرسول صلی الله علیه وسلم - ابن كثیر ص١٠٨- ١٠٩| بتصرف .


12/05/2022 2357 جار خوێندراوه‌ته‌وه\nوتەبێژی ئەنجومەنی سەركردایەتی سلێمانی ـ هەڵەبجەی پارتی ڕایدەگەیەنێت، مەسەلەی غاز لەوە گەورەترە حزبێك بتوانێت ڕێگەی لێبگرێت و لەبارەی هەڵبژاردنیشەوە دەڵێت: پارتی ئامادەیە بۆ هەڵبژاردن و حزبی یەكەمیش دەبێن لەم هەڵبژاردنەدا.\nفارس نەورۆڵی، وتەبێژی ئەنجومەنی سەركردایەتی سلێمانی ـ هەڵەبجەی پارتی لە چاوپێكەوتنێكیدا لەگەڵ شارپرێس، تایبەت بە پرسی هەڵبژاردنی پەرلەمانی كوردستان وتی: نازانم هەڵبژاردنی پەرلەمانی كوردستان لەكاتی خۆیدا دەكرێت یان نا، بەڵام پارتی سەدا سەد لە هەموو ئەگەرێكدا ئامادەیە بۆ هەڵبژاردن و بۆئەوەی پرۆسەی دیموكراسی كێشەی بۆ دروست نەبێت، دەبێت هەڵبژاردن بكرێت، بەشێك لایەن لە كەمبونەوەی دەنگەكانی دەترسێت، بۆیە لەگەڵیدا نییە.\nنەورۆڵی وتیشی: بەم دۆخەی ئێستاوە بچینە هەڵبژاردن ڕێژەی بەشداری دەنگدان كەم دەبێت، بەڵام ئەمجارەیش پارتی هێزی یەكەم دەبێت لە هەڵبژاردنی پەرلەمانی كوردستاندا، ئەوە حەقیقەتە مانەوەی پارتی بۆ كورد گرنگە، بۆمانەوەی پارتی بە بەهێزی جەماوەری پارتی دەچێتە سەر سندوقی دەنگدان.\nلەبارەی فرۆشتنی غازەوە و ناكۆكی یەكێتی و پارتی لەسەر ئەو پرسە وتی: غاز بابەتێكی تازەیە، بەڵام نەوت پرسێكی كۆنە و یەكێتی و پارتی ئاگاداری ورد و درشتی نەوت و شیرینی نەوت و داهاتەكەین، بۆ بایەتی غازیش ناكرێت حزبێك بڵێت قبوڵی ناكەم ئەوە پرسێكی نێودەوڵەتییە و گەورەترە لەوەی حزبێك بتوانێت ڕێگەی لێبگرێت.


فازڵ میرانی: لە هەڵبژاردندێكدا یەكێك لە شەریكەكانمان كەمترین كورسیی هێنابوو كردمان بە سەرۆكوەزیران - پەرەگراف\nفازڵ میرانی: لە هەڵبژاردندێكدا یەكێك لە شەریكەكانمان كەمترین كورسیی هێنابوو كردمان بە سەرۆكوەزیران\nفازڵ میرانی، سكرتێری مەكتەبی سیاسیی پارتی، دەڵێت "باسی ئەوە دەكەن كە ئەم حیزبە (پارتی) بە تەزویر دەرچووە، كە وا نییە، بەڵام خەڵكێك لە ئێمە زیاتر سوودی لەو تەزویرە كردووە، خەڵكێك بووە سەرۆكی پەرلەمان، سەرۆكوەزیران، جێگری سەرۆكی وەزیران". دەشڵێـت "لە هەڵبژاردندێكدا یەكێك لە شەریكەكانی ئێمە كەمترین كورسیی هێنابوو، كردمان بە سەرۆكوەزیران".\nفازڵ میرانی لە وتارێكدا لە ئەنجوومەنی سەركردایەتیی حیزبەكەی، وتی "لە دوای ڕووداوەكانی پاش ڕیفراندۆم، وەكوو كاك مەلا بەختیار دەڵێت (كاڵفامەكان) لێرە و لەوێ، لای خۆمان و لە بەغدایش، ویستیان ئەم دەستكەوتە نەهێڵن و بیرۆكەكەی كاڵ بكەنەوە".\nسەبارەت بەو كەس و حیزبانەی قسە لەسەر حیزبەكەی دەكەن، سكرتێری مەكتەبی سیاسیی پارتی وتی "ئەوەی سەیرە مونافیسینی ئێمە، تەنیا باسی ئێمە دەكەن، واتە ئێمە بەتەنیاین هەرچیمان كردبێت بە چاك و خراپەوە. ئەی خۆتان؟".\nلەو ڕووەشەوە فازڵ میرانی وتی "زەحمەت نەبێت با واز لە یەكتر بهێنین و لەبری ئەوەی بە خراپە باسی یەكتر بكەین، با باسی چاكەكانی خۆمان بكەین".\n"لە 10-10 سەركەوتنێكی گەورە و زۆرینەیەكی تر لە كورسی دەهێنینەوە"، سكرتێری مەكتەبی سیاسیی پارتی وای وت.\nفازڵ میرانی چیرۆكی سەردانێكی پۆڵ بیرمەری حاكمی مەدەنیی عێراقی بۆ لای مەسعود بارزانی گێڕایەوە و وتی "ڕۆژێك پۆڵ بریمەر دەیویست بێتەوە بۆ لای جەنابی سەرۆك، لە حەمرین بەولاوە تۆز و عاسیفە بووە، لە حەمرین بەملاوەیش بەفر بووە، ناچار بوون بە تەیارە بێنەوە. پۆڵ بریمەر وتی: سەرۆك بارزانی ئەم وڵاتە سەیرە، لەوبەری حەمرین وا بووە و مەمبەریش وا بووە. سەرۆك بارزانییش وتی: ئاخر مستەر بریمەر، خوا ئەم وڵاتەى بەش كردووە، ئێوە دەتانەوێت سنوورەكانی خوا بگۆڕن".


ئاسایش، سزادانی 3 كەسی ڕاگەیاند - تۆڕی میدیایی خەڵک\nبەڕێوەبەرایەتی ئاسایشی شارەزوور سزادانی سێ تۆمەتباری ماددە هۆشبەرەكانی بەدوو ساڵ زیندانی و پێنج ملیۆن دینار ڕاگەیاند.\nبەڕێوەبەرایەتی ئاسایشی شارەزوور لە ڕاگەیەنراوێكدا ئاماژە بۆ ئەوە دەكات، سێ تۆمەتباری پەیوەست بەدۆسیەی ماددە هۆشبەرەكانەوە سزا دران، كە یەكێكیان بە پێنج ملیۆن دینار و دوانەكەی دیكەشیان هەر یەكەی بە ساڵێك زیندانی سزا دران.\nئاشكراشیكرد، لە ماوەكانی ڕابردوودا سێ تۆمەتبار لە لایەن هێزەكانمانەوە بە تۆمەتی بەكارهێنانی ماددەی هۆشبەر دەستگیركران، دواتر پەڕاوی لێكۆلینەوەیان بۆ كرایەوە، بۆ ئەو مەبەستە بە فەرمانی دادوەری لێكۆڵینەوەی ئاسایشی شارەزوور ڕەوانەی دادگای تاوانەكانی سلێمانی-2 كران بە مەبەستی دادگاییكردنیان، بە پێی ماددەی (30 لە یاسای بەرەنگاربوونەوەی ماددە هۆشبەرەكان.\nڕوونیشیكردەوە، هەرسێ تۆمەتبارەكە سزای یاساییان بۆ دەرچوو بەم شێوەیە، (هـ.ع.ت) 41 ساڵ كورد/ سوریا سزای دارایی بە بڕی پێنج ملیۆن دیناری عێراقی و هەریەك لە (ش.ا.ع) 29 ساڵ كورد/ عێراقی یەك ساڵ (أ.غ.ش) 28 ساڵ كورد/ عێراقی سزای یەك ساڵ زیندانی.\nخەڵك - یەحیا حبیب بەڕێوبەرایەتی ئاسایشی شارەزوور ڕایگەیاند، دادگای كەتنی هەڵەبجە بڕیاریدا بە سزادانی (پ . ن . ح) بۆ ماوەی یەك ساڵ بە پێی مادەی (30)ـی…\n06 نیسان 2021 10.00 pm\nخەڵك بەڕێوەبەرایەتی ئاسایشی شارەزوور ڕایدەگەیەنێت، ئەو كارمەندەی پۆلیسی هاتووچۆی بیارە، كە ماوەی چەند ڕۆژێكە…